**J e g y z ő k ö n y v**

Készült Budapest Főváros XX. kerület Pesterzsébet Önkormányzat Képviselő-testülete ***2018. december 6-án 14 órakor*** (Budapest, XX., Kossuth Lajos tér 1., I. em. 63-64.) megtartott **nyílt** üléséről.

Jelen vannak: Szabados Ákos polgármester, Juhász Lajosné alpolgármester, Kovács Eszter alpolgármester, Nemes László alpolgármester, Bada-Gémesi Emese, Csaszny Márton, Fekete Katalin, Fekete László, Kaiser György, Komoróczy László, Mach Péter, Marton Sándorné, Nagy Lászlóné, Nemesné Németh Judit, Rostagni Attila, Somodi Klára, Völgyesi Krisztián.

Távol van: Márkus Jánosné.

Tanácskozási joggal jelen vannak: dr. Demjanovich Orsolya jegyző, Kócziánné dr. Pohl Mónika aljegyző, a főépítész, valamint a Polgármesteri Hivatal osztályvezetői, osztályvezető-helyettesei.

Szabados Ákos: Köszönti a megjelenteket. Megállapítja, hogy 17 képviselő van jelen az ülésteremben, az ülés határozatképes. Távolmaradását Márkus Jánosné képviselő asszony jelezte. Javaslatot tesz az ülés napirendi pontjaira.

Előterjesztés hiányában a „Fellebbezések” című napirendet nem tárgyalják.

A meghívóban 22. sorszámmal szereplő, „Javaslat a lakáscélú támogatásokról szóló 3/2008. (II.29.) önkormányzati rendelet hatályon kívül helyezésére” című napirendet az anyag előterjesztőként visszavonja.

Kéri, hogy a „Polgármesteri beszámoló” című előterjesztést követően a „Javaslat a kitüntető címek adományozásáról szóló 15/2018. (V. 29.) önkormányzati rendelet módosítására” című előterjesztést tárgyalja a képviselő-testület. Ezt követően haladjanak a meghívó szerinti sorrendben, viszont utolsó előtti napirendként tárgyalják a meghívóban 29. sorszámmal jelölt, a „Javaslat Pesterzsébeten szolgálatot teljesítő rendőrök elismerésére” című előterjesztést a rendőrök kitüntetéséről zárt ülésen, és utolsóként a „Bizottságok beszámolói, tagcserék, kérdések, bejelentések, interpellációk” című napirendet. Tájékoztatja a jelenlévőket, hogy kiosztották a 21. napirend kiegészítését a „Javaslat feladatellátási szerződés megkötésére az INTEGRIT-XX. Kft-vel” című előterjesztéshez.

Kéri a következő előterjesztés napirendre vételét:

***31. napirend:*** Beszámoló a TÉR\_KÖZ 2018 pályázatról

Előadó: Szabados Ákos polgármester

Tárgyalja: Környezetvédelmi és Városfejlesztési Bizottság,

 Pénzügyi Bizottság,

 Gazdasági Bizottság

***27. napirend:*** Új címe: „Javaslat államháztartáson kívüli forrás átvételére, és átadására vonatkozó rendelet megalkotására”

Szabados Ákos: Szavazásra teszi fel a „Fellebbezések” című előterjesztés napirendről történő levételének elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

Szavazásra teszi fel a „Beszámoló a „TÉR\_KÖZ 2018 pályázatról” című előterjesztés napirendre történő felvételének elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

Szavazásra teszi fel annak elfogadását, hogy Javaslat Pesterzsébeten szolgálatot teljesítő rendőrök elismerésére című előterjesztést zárt ülésen tárgyalják.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

Szavazásra teszi fel az egész módosított napirend elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**277/2018. (XII. 06.) Ök. sz. határozat**

a Képviselő-testület

*I. a 2018. december 6-ai ülésén az alábbi napirendi pontokat tárgyalja:*

Beszámoló a két ülés között eltelt időszak munkájáról

Javaslat a kitüntető címek adományozásáról szóló 15/2018. (V. 29.) önkormányzati rendelet módosítására

Javaslat az illetményalap és a hivatali létszám 2019. évi emeléséről szóló döntések meghozatalára

Javaslat a Közszolgálati Tisztviselők Napjának munkaszüneti nappá nyilvánításáról szóló rendelet megalkotására

Javaslat a közösségi együttélés alapvető szabályairól és ezek elmulasztásának jogkövetkezményeiről szóló 23/2015. (IX.21.) önkormányzati rendelet módosítására

Javaslat a Pesterzsébeti Állatvédelmi Koncepció elfogadására

Javaslat Belső ellenőrzés Stratégiai Terve 2019-2022 elfogadására

Javaslat Budapest Főváros XX. kerület Pesterzsébet Önkormányzata 2019. évi belső ellenőrzési munkatervének jóváhagyására

Javaslat a GAMESZ 2019. évi belső ellenőrzési munkatervének jóváhagyására

Javaslat a Bp. XX. Baross utca – Topánka utca keresztezésében lévő terület átmeneti hasznosítására

Javaslat a 170204/38 hrsz-ú területre és tömbjére készült Telepítési Tanulmányterv elfogadására, településrendezési szerződés megkötésére és a Kerületi Építési Szabályzat módosításának megkezdésére

Javaslat a Bp. XX. Hosszú u. 73. szám alatti lakóingatlan (173013 hrsz) hasznosítása érdekében lefolytatott pályázat eredményének megállapítására

Javaslat a Bp. XX. Kossuth L. u. 146. szám alatti (174090 hrsz.) ingatlan hasznosítása érdekében lefolytatott pályázati eljárások eredményének megállapítására

Beszámoló az Önkormányzat tulajdonában álló lakások állapotfelmérésének eredményéről

Javaslat Budapest XX. kerület Helsinki út 26. sz. alatti helyiségcsoport hasznosítására

Javaslat Budapest XX. kerület Tátra tér 1. szám alatti volt Tátra téri Általános Iskola épületének további hasznosítására

Javaslat Pesterzsébeti Gyermekmosoly Óvoda részére felajánlott udvari játszóeszköz elfogadására

Javaslat Bp. XX. Gubacs városrész forgalmi rendjének átfogó felülvizsgálatára

Javaslat Bp. XX. TEMPO30-as korlátozott sebességű övezetek kialakítására

Javaslat feladatellátási szerződés megkötésére az INTEGRIT-XX. Kft-vel

Javaslat a Nemzeti Szabadidős – Egészség Sportpark program keretében megvalósuló sportpark beruházáshoz kapcsolódó megállapodások szövegének jóváhagyására

Javaslat ellátási szerződés megkötésére az Anyaoltalmazó Alapítvánnyal családok átmeneti otthonában történő ellátás biztosítása érdekében

Javaslat a Jahn Ferenc Dél-pesti Kórház és Rendelőintézet támogatási kérelmeinek elbírálására

1. Javaslat közétkeztetési és bölcsődei nyersanyagnorma emelésére vonatkozó döntés meghozatalára
2. Javaslat államháztartáson kívüli forrás átvételére, és átadására vonatkozó rendelet megalkotására
3. Javaslat Budapest Főváros XX. kerület Pesterzsébet Önkormányzata 2018. évi költségvetési rendeletének módosítására
4. Beszámoló a TÉR\_KÖZ 2018. pályázatról
5. Javaslat Pesterzsébeten szolgálatot teljesítő rendőrök elismerésére – Zárt ülés!
6. Bizottságok beszámolói, tagcserék, kérdések, bejelentések, interpellációk

*II. a 2018. december 6-ai ülésén az alábbi napirendi pontokat nem tárgyalja:*

* Fellebbezések

Javaslat a lakáscélú támogatásokról szóló 3/2008. (II.29.) önkormányzati rendelet hatályon kívül helyezésére

Felelős: Szabados Ákos polgármester

Határidő: azonnal

Szabados Ákos: Az ülés vezetését a „Beszámoló a két ülés között eltelt időszak munkájáról” című előterjesztés megtárgyalása idejére átadja Kovács Eszter alpolgármester részére.

Kovács Eszter: Az ülés vezetését átveszi.

***1. napirendi pont:*** Beszámoló a két ülés között eltelt időszak munkájáról

Előadó: Szabados Ákos polgármester

***Tisztelt Képviselő-testület!***

**November 14-én**

 a Rátkay-Átlók Galériában rendeztük meg Marossy Endre hadtörténész könyvbemutatóját, mely könyv Mecséri János ezredes és ötvenegy katonájának hadbírósági peréről szól. Megemlíti, hogy a mai napon kapott kézhez egy levelet, Marossy Endre hadtörténésztől, amelyben tájékoztatja arról, hogy a sikerre való tekintettel - a képviselő-testület támogatásával - vállalná egy újabb könyv elkészítését is.

**November 15-én**

hagyományainkhoz híven Díszülésen adtuk át az idei év legmagasabb rangú kitüntető címeit. Elmondja, hogy az azt követő fogadást a „Vakvarjú” kerületi étterem szolgáltatta, amely az elmúlt évekhez viszonyítva lényegesen olcsóbb volt.

**November 17-én**

tartottuk a megújult Csili Művelődési Központ átadó ünnepségét, amit az Erzsébet Napok kiemelt rendezvénye, a hagyományos Erzsébet bál követett.

**November 22-én**

22 házaspárt köszöntöttünk 50-60 éves házassági évfordulójuk alkalmából.

**November 26-án**

kitüntetések átadására került sor a Csili Művelődési Központ színháztermében, a Szociális Munka Napja alkalmából.

**Pénzügyi-számviteli jellegű információk**

Költségvetési számla egyenlege: 1 517 304 E Ft,

A bérlakás értékesítési számla egyenlege: 298 395 E Ft,

Egyéb helyiség, telek értékesítési számla egyenlege: 467 242 E Ft.

A számlák lekötései: A számlákon lekötés nincs.

Munkabér hitelünk nincs.

Folyószámlahitelünk nincs.

**Közbeszerzéssel kapcsolatos információk:**

* Az **„Építési, vegyes és zöldhulladék összegyűjtése, elszállítása, hivatalos hulladék ártalmatlanító helyen történő elhelyezése”** tárgyú közbeszerzési eljárás eredménytelenül zárult tekintettel arra, hogy az ajánlattételi határidőig nem került ajánlat benyújtásra.
* A „**Kamerarendszer bővítése”** tárgyú közbeszerzési eljárás lefolytatása folyamatban van, az ajánlattételi határidőre egy ajánlattevő nyújtott be ajánlatot.

1./ Tájékoztatom a Tisztelt Képviselő-testületet, hogy az év végén a Budapest Főváros XX. kerület Pesterzsébeti Polgármesteri Hivatal igazgatási szünetet nem tart, de az előző évekhez hasonlóan csökkentett ügyfélfogadással működik.

Utolsó munkanap: 2018. december 19. (szerda)

Első munkanap: 2019. január 2. (szerda)

A csökkentett ügyfélfogadás rendjét a Jegyző külön intézkedésben határozza meg, melyről a lakosságot előre tájékoztatni fogjuk (újság, honlap, plakát).

2./ A Képviselő-testület 2018. szeptember 13-i ülésén felmerült kérésnek megfelelően megkerestük Budapest Főváros XXIII. Kerület Soroksár Önkormányzatát egy közös hulladékudvar Budapest XXIII. kerület Soroksár közigazgatási területén történő kialakításának és üzemeltetésének lehetőségére vonatkozóan. Soroksár Polgármestere – bár a kezdeményezést örömmel fogadta – arról tájékoztatott, hogy Önkormányzatuknak nem áll rendelkezésére olyan, a célnak megfelelő, beépítésre alkalmas terület, amely elhelyezkedését, méretét és adottságait tekintve alkalmas lenne hulladékudvar létesítésére.

3./ Az Állami Számvevőszék a 2018. július 24. napján kelt, az önkormányzatok többségi tulajdonában lévő gazdasági társaságok gazdálkodásának ellenőrzése – INTEGRIT-XX Kft. tárgyú eljárása során az INTEGRIT-XX. Kft. által készített intézkedési terv kiegészítésében foglaltakat Potoczky Attila ügyvezető tájékoztatása szerint a Társaság végrehajtotta.

4./ A Pénzügyi és Számviteli Osztály munkatársai a Magyar Államkincstárnál és helyben is folyamatosan részt vesznek az ASP gazdálkodási modul oktatásain.

5./ Néhány érdekes anyakönyvi adat kerületünkből a 2018. évre vonatkozóan:

* 2055 születés
* 1869 haláleset
* 294 esküvő
* 19 elmaradt esküvő
* 96 válás
* 54 állampolgársági eskü
* 168 névviselési kérelem
* 3126 személyes kivonatkérés

1./

*Tisztelt Képviselő-testület!*

A 267/2018. (XI. 08.) Ök. sz. határozattal a Tisztelt Képviselő-testület, a határozat mellékletében felsorolt ingó vagyontárgyakat és immateriális javakat térítésmentesen a Magyar Állam tulajdonába adta, azok Budapest Főváros Kormányhivatalának XX. Kerületi Hivatala részére történő végleges átadása mellett. Szükségessé vált a határozat pontosítása, mivel nem a Kerületi Hivatal, hanem Budapest Főváros Kormányhivatala részére lesznek átadva az eszközök.

Ennek megfelelően kérem a Tisztelt Képviselő-testületet a határozati javaslat elfogadására.

*Határozati javaslat:*

A Képviselő-testület

a 267/2018. (XI. 08.) Ök. sz. határozat 1. pontját az alábbiak szerint pontosítja:

„Budapest Főváros Kormányhivatalának Kormánymegbízottja, dr. György István BP/1101/01277-2/2018. számú kezdeményezése alapján – a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény és végrehajtási rendeletei szerint 2012. október 30. napján kelt Járási Megállapodás alapján az államigazgatási feladatok ellátása érdekében Budapest Főváros Kormányhivatala ingyenes használatába került – jelen határozat mellékletében felsorolt – ingó vagyontárgyakat és immateriális javakat térítésmentesen a Magyar Állam tulajdonába adja, azok Budapest Főváros Kormányhivatala részére történő végleges átadása mellett.”

Felelős: Szabados Ákos polgármester

Határidő: 2018. december 31.

*A határozati javaslat elfogadása minősített többséget igényel.*

2./

**Tisztelt Képviselő-testület!**

Budapest Főváros Önkormányzata, mint Támogató a Fővárosi Városrehabilitációs Keret felhasználásának szabályairól szóló 27/2013. (IV.18.) Főv. Kgy. rendeletben foglaltak szerint ”A) program Közterületek komplex megújítása, valamint B) program Közösségi célú városrehabilitációs programok” tárgyú pályázati felhívást tett közzé a kerületi önkormányzatok városrehabilitációs munkáinak támogatására, amelyre Budapest Főváros XX. Kerület Pesterzsébet Önkormányzata a Képviselő-testület 137/2016. (VI. 09.) számú határozatával elfogadott – FPH059/1412/2016. iktatószámon regisztrált – pályázatot nyújtott be. A 441/2017. (IV. 5.) Főv. Kgy. számú határozat alapján az Önkormányzat bruttó 149.998.482,5 Ft vissza nem térítendő támogatásban részesült, melyet bruttó 83.858.909,8 Ft saját erővel egészített ki.

A közbeszerzési eljárás nyertes ajánlattevője a Petrolépítő Kft. lett, a szerződéskötésre 2018. augusztus 1. napján került sor. A kivitelezés megkezdését a vállalkozó a bontási munkák során a palafedés alatti deszkafedésben bitumenes hullámlemezt talált, mely alatt további egy réteg kátrányos szigetelést kellett elbontani. A bitumenes szigetelés veszélyes hulladéknak minősül, melyet erre szakosodott szállító, kizárólag speciális hulladéklerakó helyre tud elszállítani, mely a Vállalkozónak többletköltséget jelent, mivel a kivitelezéshez készített költségvetésben veszélyes hulladék elszállítására, lerakására vonatkozó tétel nem szerepelt, a költség kizárólag nem veszélyes hulladék bontására, elszállítására, lerakására vonatkozó tételt tartalmazott.

A Vállalkozó többletköltségének csökkentésére álláspontunk szerint 50-50 %-os – tehát mind az Önkormányzat, mind a Vállalkozó részéről 1.942.229 Ft + áfa összegű – megosztás indokolt.

**Határozati javaslat:**

A Képviselő-testület úgy dönt, hogy

1. hozzájárul a támogatásra érdemesnek ítélt pályázat megvalósítása érdekében a kivitelezés során felmerült veszélyes hulladék elszállítására, lerakására vonatkozóan 1.942.229 Ft + áfa összegű többlet fedezet biztosításáhozaz Önkormányzat 2018. évi költségvetéséről szóló 2/2018. (II.20.) önkormányzati rendelet „Általános tartalék” sorának terhére.
2. felkéri a polgármestert, a Főépítész közreműködésével Budapest Főváros Önkormányzatánál kezdeményezze a 2018. 02. 09. napján aláírt Támogatási Szerződés és mellékleteinek módosítását.
3. felkéri a polgármestert a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: azonnal

A határozati javaslat elfogadása egyszerű többséget igényel.

3./

**Tisztelt Képviselő-testület!**

A Képviselő-testület döntései alapján az Erzsébeti Spartacus Munkás Testedző Kör Sportegyesület (a továbbiakban: ESMTK) 2007. január 26-án kötött haszonkölcsön szerződések alapján folyamatosan hasznosítja a Bp. XX. Zodony u. 2. szám alatti (170187/92 hrsz), valamint a 4/1994. (I.11.) Ök. számú határozatban, valamint a 2002. február 20. napján kötött haszonkölcsön szerződésben foglaltak alapján a Bp. XX. Ady E. u. 150. szám alatti (177222 és 177223 hrsz) sporttelepeket. Az ESMTK még 2001. július 5. napján kelt megállapodással a teljes hasznosítás érdekében az ESMTK Labdarúgó Egylet Kft rendelkezésére bocsátotta az ingatlanok labdarúgáshoz szükséges ingatlanrészeit és a felépítményeket a Bp. XX. Ady E. u. 150. szám alatti ingatlan vonatkozásában, majd a megállapodás hatályát kiterjesztette 2014. szeptember 1-jén kelt módosítással a Bp. XX. Zodony u. 2. szám alatti sporttelepre is.

Tekintettel arra, hogy a fenti ingatlanokat az ESMTK Kft. hasznosítja, a hasznosításban részt vevő (bérlő) sportegyesületek TAO elszámolásának megalapozásához a fent hivatkozott megállapodást jóváhagyó, megerősítő döntés szükséges.

Határozati javaslat:

A Képviselő-testület úgy dönt, hogy

I. nem emel kifogást az Erzsébeti Spartacus Munkás Testedző Kör Sportegyesület (ESMTK), valamint az ESMTK Labdarúgó Egylet Kft. között 2001. július 5. napján kelt, majd 2014. szeptember 1-jén módosított megállapodásban foglaltakkal kapcsolatban, melynek értelmében az ESMTK az Önkormányzat kizárólagos tulajdonában lévő Bp. XX. Ady E. u. 150. (177222 és 177223 hrsz), majd a Bp. XX. Zodony u. 2. (170187/92 hrsz) alatti ingatlanokat – azok teljes hasznosítása érdekében – az ESMTK Labdarúgó Egylet Kft. rendelkezésére bocsátotta, azt jóváhagyja.

II. felhatalmazza a polgármestert, hogy a határozat melléklete szerinti hozzájáruló nyilatkozatot aláírja, illetve a hasznosításban részt vevő harmadik személyek részére a TAO támogatással való elszámolás érdekében a szükséges nyilatkozatokat megtegye, illetve az ESMTK bejelentését a hasznosításban résztvevőkről tudomásul vegye, az ezzel kapcsolatos nyilatkozatokat aláírja.

Felelős: Szabados Ákos polgármester

Határidő: adott

A határozati javaslat elfogadása egyszerű többséget igényel.

**HOZZÁJÁRULÓ NYILATKOZAT**

**Budapest Főváros XX. kerület Pesterzsébet Önkormányzata** (1201 Budapest, Kossuth Lajos tér 1., képviseli Szabados Ákos polgármester) mint az Önkormányzat 1/1 arányú tulajdonában álló 177222 és 177223 hrsz. alatti, természetben Budapest XX. kerület Ady Endre út 150. szám alatt található ingatlanok, valamint a 170187/92 hrsz. alatti, természetben Budapest, XX. kerület Zodony u. 2. (sporttelepek) tulajdonosa, a Képviselő-testület …./2018. (….) Ök. számú határozatában foglaltak szerint **jóváhagyom** az ingatlanok vonatkozásában ….. napján létrejött és ….. napján módosított, valamint 2007. január 26. napján létrejött, 2012. április 12. napján, valamint 2018. szeptember 28. napján módosított haszonkölcsön szerződés (a továbbiakban: szerződés) alapján az Erzsébeti Spartacus Munkás Testedző Kör Sportegyesület és az ESMTK Labdarúgó Egylet Sportszolgáltató Kft. (1204 Budapest, Ady E. u. 150., Cg. 01-09-698258) között a Bp. XX. Ady E. u. 150. szám alatti ingatlanra vonatkozóan 2001. július 5. napján létrejött, majd 2014. szeptember 1. napján a Bp. XX. Zodony u. 2. szám alatti ingatlanra kiterjesztett megállapodásban foglaltakat, melynek keretében az Erzsébeti Spartacus Munkás Testedző Kör Sportegyesület az ingatlan használatát és hasznosítását az Egyesület átengedte a Kft. részére.

Dátum:

 **Szabados Ákos**

 polgármester

\*\*\*\*

Szabados Ákos: A Környezetvédelmi és Városfejlesztési Bizottság elé került az a megkeresés, amely szerint a paksi fejlesztéssel és működéssel kapcsolatos információk lakosságközeli bemutatására biztosítsanak helyszínt a kerületben. Ennek több kritériuma volt és nem biztos, hogy a legszerencsésebb helyszínt sikerült kiválasztaniuk. A Környezetvédelmi és Városfejlesztési Bizottság minden szempontot figyelembe véve a helyszín kiválasztását nem fogadta el, így a megkeresést nem támogatta. Az egyéb véleményektől függetlenül szeretné elmondani, hogy arra mindenképp szükséges lehetőséget biztosítani bármely ügy kapcsán, - ennek a kiemelt ügynek a kapcsán pedig különösen, - hogy a lakosság minden oldal információjához hozzájusson. Minden ügyben helyesnek tartja, ha az információk eljutnak a lakossághoz, de legalábbis próbálnak abban segíteni, hogy a lakosság minden információhoz hozzájusson.

Mach Péter: Köszöni a hulladékudvarral kapcsolatos tájékoztatást. A költségvetési rendeletben egymillió forint pénzügyi fedezetet biztosítottak arra, hogy amennyiben sikerül megállapodni Soroksárral, akkor a helyszín terveztetését kezdjék el. Nem adja fel. Tudomásul veszi, hogy mindkét kerület nagyon is szeretné megvalósítani hulladékudvart, de Pesterzsébet Soroksáron szeretné, Soroksár pedig Pesterzsébeten… Bizonyos utcákban hetek óta nincs elszállítva a szelektív gyűjtő. Jövőre is vissza kell térni hulladékkezelési probléma megoldási lehetőségeire.

Szabados Ákos: Fontos szempont, hogy hulladékudvar kizárólag 500 méteres védőtávolság mellett valósítható meg. Családi házas lakókörnyezetben így az nem hozható létre, amely a pesterzsébeti telepítés legfontosabb akadálya. Egyszerűen olyan szabadon álló, vagy „bontható” területet nem találnak, ahol ezt az ötszáz méteres távolságot betarthatná az önkormányzat. Ezért volt reményük arra, hogy talán Soroksár, - aki nem kevés földterületet vitt el Pesterzsébetről, - tud majd olyan helyszínt mutatni, a BILK környéként esetleg, vagy bárhol, ahol egy ilyen létesítmény megvalósítható lenne és ebben partnerek lehetnek.

Kovács Eszter: További kérdés és hozzászólás nem hangzik el.

Szavazásra teszi fel a „Polgármesteri Beszámolóban” szereplő, a 267/2018. (XI. 08.) Ök. sz. határozat 1. pontjának módosítására vonatkozó határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**278/2018. (XII. 06.) Ök. sz. határozat**

a Képviselő-testület

a 267/2018. (XI. 08.) Ök. sz. határozat 1. pontját az alábbiak szerint pontosítja:

„Budapest Főváros Kormányhivatalának Kormánymegbízottja, dr. György István BP/1101/01277-2/2018. számú kezdeményezése alapján – a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény és végrehajtási rendeletei szerint 2012. október 30. napján kelt Járási Megállapodás alapján az államigazgatási feladatok ellátása érdekében Budapest Főváros Kormányhivatala ingyenes használatába került – jelen határozat mellékletében felsorolt – ingó vagyontárgyakat és immateriális javakat térítésmentesen a Magyar Állam tulajdonába adja, azok Budapest Főváros Kormányhivatala részére történő végleges átadása mellett.”

Felelős: Szabados Ákos polgármester

Határidő: 2018. december 31.

Kovács Eszter: Szavazásra teszi fel a „Polgármesteri Beszámolóban” szereplő, a közbeszerzési eljárás nyertes ajánlattevője a Petrolépítő Kft. kivitelezési munkálataira

vonatkozó határozati javaslatának elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**279/2018. (XII. 06.) Ök. sz. határozat**

a Képviselő-testület

1. hozzájárul a támogatásra érdemesnek ítélt pályázat megvalósítása érdekében a kivitelezés során felmerült veszélyes hulladék elszállítására, lerakására vonatkozóan 1.942.229 Ft + áfa összegű többlet fedezet biztosításáhozaz Önkormányzat 2018. évi költségvetéséről szóló 2/2018. (II.20.) önkormányzati rendelet „Általános tartalék” sorának terhére.
2. felkéri a polgármestert, a Főépítész közreműködésével Budapest Főváros Önkormányzatánál kezdeményezze a 2018. 02. 09. napján aláírt Támogatási Szerződés és mellékleteinek módosítását.
3. felkéri a polgármestert a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: azonnal

Kovács Eszter: Szavazásra teszi fel a „Polgármesteri Beszámolóban” szereplő, az Erzsébeti Spartacus Munkás Testedző Kör Sportegyesület (ESMTK), valamint az ESMTK Labdarúgó Egylet Kft. között 2001. július 5. napján kelt, majd 2014. szeptember 1-jén módosított megállapodásban foglaltakkal kapcsolatos határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**280/2018. (XII. 06.) Ök. sz. határozat**

a Képviselő-testület

I. nem emel kifogást az Erzsébeti Spartacus Munkás Testedző Kör Sportegyesület (ESMTK), valamint az ESMTK Labdarúgó Egylet Kft. között 2001. július 5. napján kelt, majd 2014. szeptember 1-jén módosított megállapodásban foglaltakkal kapcsolatban, melynek értelmében az ESMTK az Önkormányzat kizárólagos tulajdonában lévő Bp. XX. Ady E. u. 150. (177222 és 177223 hrsz), majd a Bp. XX. Zodony u. 2. (170187/92 hrsz) alatti ingatlanokat – azok teljes hasznosítása érdekében – az ESMTK Labdarúgó Egylet Kft. rendelkezésére bocsátotta, azt jóváhagyja.

II. felhatalmazza a polgármestert, hogy a határozat melléklete szerinti hozzájáruló nyilatkozatot aláírja, illetve a hasznosításban részt vevő harmadik személyek részére a TAO támogatással való elszámolás érdekében a szükséges nyilatkozatokat megtegye, illetve az ESMTK bejelentését a hasznosításban résztvevőkről tudomásul vegye, az ezzel kapcsolatos nyilatkozatokat aláírja.

Felelős: Szabados Ákos polgármester

Határidő: adott

Kovács Eszter: Szavazásra teszi fel a „Beszámoló a két ülés között eltelt időszak munkájáról” című előterjesztés elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**281/2018. (XII. 06.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

Kovács Eszter: A napirendet lezárja, az ülés vezetését átadja Szabados Ákos polgármester úrnak.

Szabados Ákos: Az ülés vezetését átveszi.

***2. napirendi pont:*** Javaslat a kitüntető címek adományozásáról szóló 15/2018. (V. 29.) önkormányzati rendelet módosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő rendelet-tervezet elfogadását.

Marton Sándorné: A Pénzügyi Bizottság kéri az előterjesztésben szereplő rendelet-tervezet elfogadását.

dr. Demjanovich Orsolya: Az előterjesztésben szerepel ugyan, de szóbeli kiegészítésként jelzi, hogy egy későbbi napirend tárgyalása miatt a jelenlegi rendeletmódosítás a mai napon 15 órakor hatályba lép.

Szabados Ákos: Szavazásra teszi fel az előterjesztésben szereplő rendelet-tervezet elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**Az önkormányzat**

**megalkotja 29/2018. (XII.06.) önkormányzati rendeletét a kitüntető címek adományozásáról szóló 15/2018. (V. 29.) önkormányzati rendelet módosításáról**

***3. napirendi pont:*** Javaslat az illetményalap és a hivatali létszám 2019. évi emeléséről szóló döntések meghozatalára

Előadó: dr. Demjanovich Orsolya jegyző

Szabados Ákos: Megnyitja a napirendi pontot. Kéri a bizottságok véleményét.

Marton Sándorné: A Pénzügyi Bizottság kéri az előterjesztésben szereplő I./ II/1., III/1., valamint IV. határozati javaslatok elfogadását.

Szabados Ákos: Szavazásra teszi fel az előterjesztésben szereplő I./ II/1., III/1., valamint IV. határozati javaslatok elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**282/2018. (XII. 06.) Ök. sz. határozat**

a Képviselő-testület

1. a köztisztviselői **illetményalap** **45.000,- Ft-on** tartását **2019. január 1-jétől támogatja** és kötelezettséget vállal az ehhez szükséges pénzügyi fedezetnek a 2019. évi költségvetésben történő biztosítására, továbbá nyilatkozik arról, hogy a 2019. évben az esedékesség időpontjában a rendeltetésszerű működés veszélyeztetése nélkül biztosítja az emelt illetményalaphoz szükséges költségvetési kiadási előirányzatokat.

II. a köztisztviselői **illetményalap** **48.000,- Ft-ra** való **emelését 2019. január 1-jétől támogatja**.

III. a Pesterzsébeti Polgármesteri Hivatal **létszámának** 2019. március 01. napjától két fővel való **emelését támogatja**.

IV. felkéri a polgármestert a szükséges intézkedések megtételére, a Képviselő-testület II. és III. pontban foglalt döntéseinek figyelembevételére a 2019. évi költségvetés tervezése során.

Határidő: adott

Felelős: Szabados Ákos polgármester

***4. napirendi pont:*** Javaslat a Közszolgálati Tisztviselők Napjának munkaszüneti nappá nyilvánításáról szóló rendelet megalkotására

Előadó: dr. Demjanovich Orsolya jegyző

Szabados Ákos: Megnyitja a napirendi pontot. Kéri a bizottságok véleményét.

Marton Sándorné: A Pénzügyi Bizottság kéri az előterjesztésben szereplő rendelet-tervezet elfogadását.

Szabados Ákos: Szavazásra teszi fel az előterjesztésben szereplő rendelet-tervezet elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**Az önkormányzat**

**megalkotja 30/2018. (XII. 13.) önkormányzati rendeletét Közszolgálati Tisztviselők Napja munkaszüneti nappá nyilvánításáról**

***5. napirendi pont:*** Javaslat a közösségi együttélés alapvető szabályairól és ezek elmulasztásának jogkövetkezményeiről szóló 23/2015. (IX.21.) önkormányzati rendelet módosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő rendelet-tervezet elfogadását.

Mach Péter: A Környezetvédelmi és Városfejlesztési Bizottság részletesen áttekintette az engedély nélküli fakivágás szankcionálási lehetőségeit és annak igazgatási eljárás keretében történő előírását és a NAV útján történő esetleges behajtását, így a rendeletmódosítás elfogadását javasolja.

Szabados Ákos: Szavazásra teszi fel az előterjesztésben szereplő rendelet-tervezet elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**Az önkormányzat**

**megalkotja 31/2018. (XII. 13.) önkormányzati rendeletét a közösségi együttélés alapvető szabályairól és ezek elmulasztásának jogkövetkezményeiről szóló 23/2015. (IX.21.) önkormányzati rendelet módosításáról**

***6. napirendi pont:*** Javaslat a Pesterzsébeti Állatvédelmi Koncepció elfogadására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság támogatja az előterjesztésben szereplő Pesterzsébeti Állatvédelmi Koncepció elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**283/2018. (XII. 06.) Ök. sz. határozat**

a Képviselő-testület

elfogadja az 1. számú mellékletben szereplő Pesterzsébeti Állatvédelmi Koncepciót.

Felelős: Szabados Ákos polgármester

Határidő: azonnal

*(A Pesterzsébeti Állatvédelmi Koncepció a jegyzőkönyvhöz csatolva.)*

***7. napirendi pont:*** Javaslat Belső ellenőrzés Stratégiai Terve 2019-2022 elfogadására

Előadó: Szabados Ákos polgármester

Szabados Ákos: Megnyitja a napirendi pontot. Kéri a Pénzügyi Bizottság véleményét.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**284/2018. (XII. 06.) Ök. sz. határozat**

a Képviselő-testület

az 1. sz. melléklet szerinti „Belső ellenőrzés Stratégiai Terve 2019-2022” című stratégiai tervet jóváhagyja.

Határidő: azonnal

Felelős: Szabados Ákos polgármester

*(A „Belső ellenőrzés Stratégiai Terve 2019-2022” a jegyzőkönyvhöz csatolva.)*

***8. napirendi pont:*** Javaslat Budapest Főváros XX. kerület Pesterzsébet Önkormányzata 2019. évi belső ellenőrzési munkatervének jóváhagyására

Előadó: Szabados Ákos polgármester

Szabados Ákos: Megnyitja a napirendi pontot. Kéri a Pénzügyi Bizottság véleményét.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**285/2018. (XII. 06.) Ök. sz. határozat**

a Képviselő-testület

a 2019. évi belső ellenőrzési munkatervét a mellékletben foglaltak szerint jóváhagyja.

Határidő: azonnal

Felelős: Szabados Ákos polgármester

*(A 2019. évi belső ellenőrzési munkaterv a jegyzőkönyvhöz csatolva.)*

***9. napirendi pont:*** Javaslat a GAMESZ 2019. évi belső ellenőrzési munkatervének jóváhagyására

Előadó: Szabados Ákos polgármester

Szabados Ákos: Megnyitja a napirendi pontot. Kéri a Pénzügyi Bizottság véleményét.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**286/2018. (XII. 06.) Ök. sz. határozat**

a Képviselő-testület

a GAMESZ 2019. évi belső ellenőrzési munkatervét a mellékletben foglaltak szerint jóváhagyja.

Határidő: azonnal

Felelős: Szabados Ákos polgármester

*(A GAMESZ 2019. évi belső ellenőrzési munkaterve a jegyzőkönyvhöz csatolva.)*

***10. napirendi pont:*** Javaslat a Bp. XX. Baross utca – Topánka utca keresztezésében lévő terület átmeneti hasznosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság egyik alternatíva elfogadását sem támogatja.

Csaszny Márton: A Gazdasági Bizottság támogatja az előterjesztésben szereplő „B” verzió elfogadását.

Szabados Ákos: Szavazásra teszi fel az előterjesztésben szereplő, a 170204/10 hrsz alatti közterületen az árusító pavilonok kialakítására és elhelyezésére vonatkozóan a határozati javaslat „B” verziójának elfogadását.

Megállapítja, hogy a jelenlévő 17 képviselő 13 igen 2 nem 2 tartózkodással elfogadja azt.

**287/2018. (XII. 06.) Ök. sz. határozat**

a Képviselő-testület

I. a Bp. XX. kerület Baross utca- Topánka utca kereszteződésében, a 170204/10 hrsz alatti közterületen az árusító pavilonok kialakítására és elhelyezésére vonatkozóan az előterjesztésben bemutatott variációk közül az előterjesztés szerinti „B” verziót támogatja.

II. felkéri a polgármestert, hogy a javaslat alapján tegye meg a szükséges intézkedéseket.

Felelős: Szabados Ákos polgármester

Határidő: adott

*(A Baross utca- Topánka utca kereszteződésében az árusító pavilonok kialakítására és elhelyezésére vonatkozó „B” verzió a jegyzőkönyv mellékletét képezi.)*

***11. napirendi pont:*** Javaslat a 170204/38 hrsz-ú területre és tömbjére készült Telepítési Tanulmányterv elfogadására, településrendezési szerződés megkötésére és a Kerületi Építési Szabályzat módosításának megkezdésére

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság azzal a kiegészítéssel javasolja elfogadásra hogy telepítési tanulmánytervben, az abban rögzített 30 %-ra történő zöldfelület csökkentés helyett, az eredeti 35 %-ot rögzítsék és eszerint készüljön el a KÉSZ módosítás is.

Szabados Ákos: Szavazásra teszi fel Mach Péter képviselő úr szóbeli kiegészítésével egyidejűleg az előterjesztésben szereplő határozati javaslat I. pontjának elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**288/2018. (XII. 06.) Ök. sz. határozat**

a Képviselő-testület

elfogadja a határozat 1. számú melléklete szerinti, Budapest XX. kerület, 170204/38 hrsz-ú ingatlant érintő Telepítési Tanulmánytervet, mint a Kerületi Építési Szabályzat módosításának programját azzal, hogy a minimum zöldfelület tervezett mértéke 35 %.

1. Határidő: adott
2. Felelős: Szabados Ákos polgármester
3. *(A Telepítési Tanulmányterv a jegyzőkönyv mellékletét képezi.)*
4. Szabados Ákos: Szavazásra teszi az előterjesztésben szereplő határozati javaslat II. pontjának elfogadását.
5. Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.
6. **289/2018. (XII. 06.) Ök. sz. határozat**
7. a Képviselő-testület

1. elfogadja a Wanbera Kft. (székhelye: 1097 Budapest, Kén utca 2.) által Budapest Főváros XX. kerület Pesterzsébet Önkormányzata részére településrendezési célokra, a 170204/38 hrsz-ú ingatlant érintő fejlesztéssel határolt közterületek átépítésére felajánlott bruttó10 millió Ft pénzösszeget.

2. lefolytatja a Kerületi Építési Szabályzat módosítását a 170204/38 hrsz-ú ingatlant érintő, a 288/2018. (XII.06.) Ök. sz. határozattal elfogadott Telepítési Tanulmányterv alapján.

3. felkéri a Polgármestert a szükséges intézkedések megtételére, a Wanbera Kft-vel a településrendezési szerződés aláírására, valamint a Kerületi Építési Szabályzat módosítási eljárásának megindítására.

1. Határidő: adott
2. Felelős: Szabados Ákos polgármester

***12. napirendi pont:*** Javaslat a Bp. XX. Hosszú u. 73. szám alatti lakóingatlan (173013 hrsz) hasznosítása érdekében lefolytatott pályázat eredményének megállapítására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság támogatja az előterjesztésben szereplő ingatlan értékesítését.

Csaszny Márton: A Gazdasági Bizottság javaslata szerint a pályázati kiírást nyilvánítsák érvényesnek és támogatják az értékesítést.

Marton Sándorné: A Pénzügyi Bizottság kéri az előterjesztésben szereplő I. sz. határozati javaslat elfogadását.

Csaszny Márton: A Gazdasági Bizottság és a képviselő-testület sem támogatja az ingatlaneladásokat. Az ingatlant korábban bejárták az értékbecslés 2018 júniusi, így eléggé megalapozottnak tűnik. Az előkészítés során voltak aggályaik, hogy megfelelő értéken adják-e el. A birtokba adást megelőzően még egyszer szeretné azt megnézni és ha valaki úgy érzi, hogy áron alul adták el, vagy csak érdeklődik az ingatlan állapota után, szívesen veszi, ha csatlakozik hozzá.

Szabados Ákos: Szavazásra teszi fel az előterjesztésben szereplő I. sz. határozati javaslat elfogadását.

Megállapítja, hogy a jelenlévő 17 képviselő 15 igen 1 nem 1 tartózkodással elfogadja azt.

**290/2018. (XII. 06.) Ök. sz. határozat**

a Képviselő-testület

1. Váradi Károly (1213 Budapest, Cirmos sétány 9.) által 2018. november 5-én benyújtott, a Bp. XX. Hosszú u. 73. szám alatti ingatlan (173013 hrsz) megvásárlására vonatkozó pályázatát érvényesnek nyilvánítja.

II. a 211/2018. (IX.13.) Ök. számú határozat alapján kiírt, a Bp. XX. Hosszú u. 73. szám alatti ingatlan értékesítésére vonatkozó pályázati eljárást eredményesnek nyilvánítja és megállapítja, hogy az eljárás nyertese Váradi Károly (1213 Budapest, Cirmos sétány 9.) pályázó lett, aki az eljárásban egyedül tett ajánlatot, így a Képviselő-testület az ingatlant Váradi Károly részére a pályázó pályázatában megajánlott vételáron, 26.500.000,- Ft összegű vételár megfizetése ellenében, a pályázati felhívásban meghatározott – és a pályázó pályázatában tett nyilatkozatával elfogadott – feltételekkel értékesíti. Tekintettel arra, hogy az ingatlan lakóingatlan (az ingatlannyilvántartás szerint lakóház, udvar megjelölésű felépítményes ingatlan), a vételárat általános forgalmi adó nem terheli.

III. felkéri a polgármestert, hogy a határozat végrehajtása érdekében a szükséges intézkedéseket tegye meg, az adásvételi szerződést az Önkormányzat képviseletében a döntés meghozatalát követő 30 napon belül írja alá, és az elővásárlási jog gyakorlására jogosultakat (Magyar Államot, valamint Budapest Főváros Önkormányzatát) az adásvételi szerződés aláírását követően nyilatkozattételre hívja fel.

Felelős: Szabados Ákos polgármester

Határidő: adott

***13. napirendi pont:*** Javaslat a Bp. XX. Kossuth L. u. 146. szám alatti (174090 hrsz.) ingatlan hasznosítása érdekében lefolytatott pályázati eljárások eredményének megállapítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság támogatja a Gazdasági Bizottság határozati javaslatának elfogadását, amely az előterjesztésben szereplő II/2. határozati javaslat.

Csaszny Márton: A Gazdasági Bizottság javaslata szerint a képviselő-testület a pályázatot nyilvánítsa eredménytelennek és hirdetményes úton támogatja a bérbeadást.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 18 képviselő 18 igen 0 nem 0 tartózkodással elfogadja azt.

**291/2018. (XII. 06.) Ök. sz. határozat**

a Képviselő-testület

1. nem kíván újabb pályázatot kiírni a kizárólagos tulajdonában lévő, 174090 hrsz. alatt nyilvántartott, természetben **Budapest XX. Kossuth Lajos u. 146.** szám alatti ingatlan bérbeadása érdekében, tekintettel a korábbi pályázati eljárás sikertelenségére.
2. felkéri a polgármestert, hogy az **ingatlan bérbeadás útján történő hasznosítására vonatkozó szándékáról tegyen közzé hirdetményt a helyben szokásos módon**, és amennyiben az ingatlan bérbevételére vonatkozóan bárki részéről megkeresés érkezik, úgy azt haladéktalanul terjessze a Gazdasági Bizottság – mint a tulajdonosi jogkört gyakorló bizottság – soron következő ülése elé. Felkéri a Gazdasági Bizottságot, hogy a bérbeadás során az általános szabályok szerint járjon el azzal, hogy az ingatlan bérleti díját az értékbecslésben meghatározott 212.000,- Ft+áfa/hó összegben határozza meg.

Határidő: adott

Felelős: Szabados Ákos polgármester

***14. napirendi pont:*** Beszámoló az Önkormányzat tulajdonában álló lakások állapotfelmérésének eredményéről

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság támogatja az előterjesztésben szereplő beszámoló elfogadását. A határozat kiegészítő pontja alapján az Integrit-XX. Kft. a lakásfelmérés befejezése után az intézmények állapotfelmérésének végrehajtásával folytatja majd a munkát.

Nagy Lászlóné: A Szociális Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**292/2018. (XII. 06.) Ök. sz. határozat**

a Képviselő-testület

1. az Önkormányzat tulajdonában álló, a 2018. augusztus - 2018. október hónapokban felmért ingatlanok állapotfelmérésének eredményéről szóló beszámolót elfogadja.
2. felkéri a polgármestert, hogy a lakásállomány teljeskörű felmérésének elvégzését követően az intézmények által használt ingatlanok felmérését is ütemezetten végezze el.
3. felkéri a polgármestert, hogy a határozat végrehajtása érdekében a szükséges intézkedéseket tegye meg.

Határidő: azonnal

Felelős: Szabados Ákos polgármester

***15. napirendi pont:*** Javaslat Budapest XX. kerület Helsinki út 26. sz. alatti helyiségcsoport hasznosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság a Gazdasági Bizottság javaslatának elfogadását támogatja, mely szerint kéri az előterjesztésben szereplő II. határozati javaslat elfogadását.

Csaszny Márton: A Gazdasági Bizottság támogatja az előterjesztésben szereplő II. határozati javaslat elfogadását.

Kaiser György: Frakciójuk úgy látja, hogy jelenleg az épület eladása, valamint a felújítása is problémát jelent. Az épület rossz állapotú, így nem lehet átalakítani. A másik verzióban pedig nehezen, vagy rossz áron tudnák értékesíteni ezt az épületet olyan módon, hogy egy része magántulajdonban van, egy része viszont ki van adva. A legjobb megoldás az lenne, ha tisztán el tudnák adni, ehhez viszont a tulajdonos hozzájárulása szükséges, hiszen nincs szándékában azt eladni. Javaslatuk szerint próbálják az önkormányzat meglévő üzlethelyiségeiből felajánlani csereingatlant a tulajdonosoknak.

Nemes László: Javaslata szerint a jövőben, - a két nagy frakció ülését megelőzően - érdemes lenne 13.30 órakor egyeztetni azon napirendeket, ahol lényeges javaslat, vagy módosítás merül fel.

Komoróczy László: Szintén Nemes László alpolgármester által elmondottakra szeretné felhívni a Fidesz frakció figyelmét. A mai napon már másodszor hangzott el ilyen módosító javaslat.

Kernné dr. Kulcsár Dóra: Amennyiben az előterjesztésben szereplő 1. alternatívát fogadja el a képviselő-testület, úgy a táblázatban szereplő hetes albetét paraméterei helyesen: 96 m2, a mindösszesen alapterület pedig 1362 m2.

Csaszny Márton: Az elmúlt időszakban viszonylag jól sikerült az önkormányzat üzlethelyiségeit kiadni. Az előzetes beszélgetések során felmerült, hogy csak abban az esetben szabad valamit felépíteni ide, amennyiben az önkormányzat tulajdonában lévő összes üzlethelyiséget kiadták már. A még nem kiadott üzlethelyiségeket rossz állapotuk miatt reménytelen kiadni, szükséges lenne azokat felújítani. A Helsinki út 26. szám alatti ingatlan forgalmi szituációja nincs mérhető környezetben, így nem lát sok esélyt arra, hogy bárki elcseréli a tulajdonát erre az ingatlanra. Vizsgálni szükséges, hogy milyen értékre lehet a legjobban „feltornászni” ezt a környezetet, akár a kerületi építési szabályzat módosításával. Megjegyzi, hogy a kerületi szabályzat alacsonyabb épületet engedélyez a fővárosi szabályozásnál, így érdemes lenne átállni arra és a lehető legkedvezőbben elindítani azt a folyamatot, aminek a végén a kerület kapujához méltó komplexumot építenek ki és az előterjesztésben szereplő „B” verzió elfogadása is ezt jelentené.

Kaiser György: Megérti az álláspontokat, jogosnak is tartja. Arra is reflektálna, hogy nem tud az önkormányzat üzlethelyiségeket felajánlani. Ezek az üzlethelyiségek jelenleg nagyon rossz helyen vannak. Nagyon rossz állapotú és állagú épületben, melynek nagy része romos és graffitival van tele. Ezeket nem lehet összehasonlítani egy sétáló utcai bérleménnyel. Amennyiben az önkormányzat hasonló alapterületű helyiséget fel tud ajánlani, úgy a tulajdonosok ezt megfontolják. Kéri, hogy frakciószünet keretében tárgyalják ezt a javaslatot.

Szabados Ákos: Nem javasolja hosszabb vita megnyitását erről. Megjegyzi, hogy az önkormányzat tett már kísérletet az ingatlanok megvásárlására, de nem volt elég komoly és rámenős ez ügyben, bár szerinte minden további nélkül kivásárolhatnák az ingatlanokat, amely a leggyorsabb megoldás lenne azok szabad felhasználását illetően.

Csaszny Márton: 2019 januárjában kérnek majd egy beszámolót a pillanatnyilag kiadatlan helyiségek állapotáról, valamint a felújításukra vonatkozó költségek nagyságrendjére. A Gazdasági Bizottság tárgyalja majd fentieket. Elmondja, hogy a KÉSZ módosítás az egész ingatlan értékét befolyásolja, így lehet, hogy ezt a folyamatot nem érdemes megtorpantani.

Juhász Lajosné: Szerinte az előterjesztésben szereplő II. határozati javaslat nem zárja ki Kaiser György képviselőtársának javaslatát. Nem kívánja értékesíteni az önkormányzat az ingatlant, így ebben az esetben vizsgálhatják majd a csereingatlanokat. Az ingatlan három tulajdonossal nagyon nyomott áron adható el és véleménye szerint Pesterzsébet szégyenfoltja. Nemes László alpolgármester úr felvetésére elmondja, hogy a képviselő-testületi ülésen ne hangozzon el semmiféle javaslat? Furcsállja ezt, hiszen azért vannak itt, hogy megbeszéljék a dolgokat.

Szabados Ákos: Szavazásra teszi fel Kaiser György képviselő módosító javaslatának elfogadását, mely szerint a tulajdonosoknak csereingatlanokat biztosít az önkormányzat.

Megállapítja, hogy a jelenlévő 16 képviselő 8 igen 1 nem 7 tartózkodással elutasítja azt.

Szavazásra teszi fel az előterjesztésben szereplő II. sz. határozati javaslatot, Juhász Lajosné alpolgármester asszony szóbeli kiegészítésének elfogadásával egyidejűleg.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**293/2018. (XII. 06.) Ök. sz. határozat**

a Képviselő-testület

1. nem kívánja értékesíteni a kizárólagos tulajdonában lévő, a Budapest XX. Helsinki út 26-31. szám alatti társasházban (szolgáltatóházban) található 8 db önkormányzati tulajdonban lévő albetétet, ezért 141/2018. (VI.14.) Ök. számú határozatát visszavonja.
2. felkéri a polgármestert, hogy a 170204/56/A ingatlanra vonatkozóan a Kerületi Építési Szabályzat jelenleg hatályos rendelkezését a Főépítészi Irodával vizsgáltassa felül, és az ingatlan optimális hasznosíthatósága érdekében tegyen javaslatot a Képviselő-testület 2019. februári ülésére a beépítési paraméterek lehetséges módosítására vonatkozóan, valamint vizsgálja majd esetleges csereingatlanok biztosításának lehetőségét.
3. felkéri a polgármestert, hogy a határozat végrehajtása érdekében szükséges intézkedéseket tegye meg.

## Felelős: Szabados Ákos polgármester

Határidő: adott

***16. napirendi pont:*** Javaslat Budapest XX. kerület Tátra tér 1. szám alatti volt Tátra téri Általános Iskola épületének további hasznosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság az előterjesztésben szereplő I/3. sz. határozati javaslat elfogadását támogatja. Kéri, hogy párhuzamosan vizsgálják az értékesítést és a bérleti lehetőséget is.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**294/2018. (XII. 06.) Ök. sz. határozat**

a Képviselő-testület

I. a Budapest XX. Tátra tér 1. (volt Tátra téri Általános Iskola épülete) szám alatti 172506 hrsz-ú ingatlan hasznosításáról szóló döntés meghozatala érdekében felkéri a polgármestert, hogy az ingatlan minimum piaci-forgalmi értékének, valamint minimum bérleti díjának meghatározása érdekében készíttessen szakértői értékbecslést, és annak elkészültét követően az ingatlan hasznosítására vonatkozó javaslatot terjessze a Képviselő-testület ülése elé.

II. felkéri Polgármestert a határozat végrehajtása érdekében szükséges intézkedéseket tegye meg.

Felelős: Szabados Ákos polgármester

Határidő: 2019. február 28.

***17. napirendi pont:*** Javaslat Pesterzsébeti Gyermekmosoly Óvoda részére felajánlott udvari játszóeszköz elfogadására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Fekete Katalin: Az Oktatási, Kulturális, Ifjúsági és Informatikai Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**295/2018. (XII. 06.) Ök. sz. határozat**

a Képviselő-testület

1. Pesterzsébeti Gyermekmosoly Óvoda (1203 Budapest, Bíró Mihály u. 1.) fenntartójaként elfogadja XX/10-es Óvoda Gyermekmosoly Alapítvány által az óvoda részére tett, 1 db Kombinált egyensúlyozó – K Gyártói Megfelelőségi Nyilatkozattal rendelkező udvari játszóeszköz beszerzésére vonatkozó felajánlását, melynek értéke telepítéssel együtt 323.378,- Ft+áfa, azaz bruttó 410.690,- Ft. A játszóeszköz felállításával kapcsolatban a kivitelezés szakszerűségének biztosítása az eszközt felajánló alapítvány feladata és felelőssége. Az udvari játszóeszköz karbantartásáról a Pesterzsébeti Gyermekmosoly Óvoda köteles gondoskodni.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

***18. napirendi pont:*** Javaslat Bp. XX. Gubacs városrész forgalmi rendjének átfogó felülvizsgálatára

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság támogatja az előterjesztésben szereplő határozati javaslat elfogadását.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**296/2018. (XII. 06.) Ök. sz. határozat**

a Képviselő-testület

1. felkéri a polgármestert, hogy készíttessen a Budapest XX. Gubacsi városrészre vonatkozó részletes, közlekedésszabályozási vizsgálatot is tartalmazó szabályozási tervet.
2. a koncepció elkészítésének költségeire a 2019. évi költségvetésben 10.000.000,- Ft+áfa előirányzatot biztosít.
3. felkéri a Polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: 2019. június 30.

***19. napirendi pont:*** Javaslat Bp. XX. TEMPO30-as korlátozott sebességű övezetek kialakítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: Tájékoztatja a képviselőket, hogy a Környezetvédelmi és Városfejlesztési Bizottság a 2019 évi munkatervében szerepelteti és a februári ülésén tárgyalni fogja az előterjesztés nagy mennyiségű mellékletét, ezzel párhuzamosan folyamatban van a kerékpáros úthálózat fejlesztése. Kérdésként merül fel, hogy ez a kettő hogyan illeszkedik egymással? Voltak már képviselő javaslatok az eredeti melléklettel kapcsolatban. A határozati javaslat elfogadását azzal a kiegészítéssel támogatja, hogy az előterjesztés mellékletében 24-es és 25-ös kockának a terveztetését is tartalmazza ez a 30 M Ft összegű pénzügyi forrás.

Csaszny Márton: A Gazdasági Bizottság és a Környezetvédelmi és Városfejlesztési Bizottság együttesen tárgyalta az előterjesztést és támogatja az előterjesztésben szereplő határozati javaslat elfogadását.

Marton Sándorné: A Pénzügyi Bizottság kéri azzal a kiegészítéssel kéri elfogadásra az előterjesztésben szereplő határozati javaslatot, hogy a Nagysándor József u. – Lázár u. – Köztársaság tér és – Vécsey utcai rész is kerüljön bele.

Szabados Ákos: Az egész kerület terveztetése mennyibe kerül?

Kernné dr. Kulcsár Dóra: Az eredeti javaslatban szereplő 5 övezet tervezésére és kivitelezésére is tartalmaz pénzügyi előirányzatot ez a 30 M Ft összeg. Véleménye szerint kb. 5 M Ft összegbe kerülne a negyven övezet terveztetése.

Szabados Ákos: Készíttessenek tervet az egész kerület vonatkozásában és ahhoz képest - a költségvetés tervezésénél – lehet sorban haladni.

Kernné dr. Kulcsár Dóra: Megjegyzi, hogy nem célszerű ezt az egész kerület vonatkozásában terveztetni, hiszen a kerület jelentős része érintett a kerékpáros VEKOP pályázatnál, amelynek a tárgya szintén a TEMPO30-as övezetek bevezetése. A terület olyan részeit próbálták szem előtt tartani, amely ezzel a pályázattal nem megy szembe. A belső területekre vonatkozóan fővárosi finanszírozásban elkészül majd az ilyen jellegű forgalomtechnikai terv.

Szabados Ákos: Rávilágít arra, hogy esélytelen olyan helyzet megteremtése, amely mindenki számára megfelelő. Privát megjegyzése, hogy nem ért egyet a TEMPO30-as övezetek kialakításával. A lakóhelyén nem előnyt, hanem sok szempontból inkább hátrányt jelent azok kialakítása.

Komoróczy László: Ezek a tervek egy idő után – két év – elévülnek. Amennyiben elkészítik a terveket, úgy záros határidőn belül meg kell kezdeni a megépítést. Javaslata szerint az előterjesztésben szereplő eredeti határozati javaslatot fogadják el azzal a kiegészítéssel, hogy a felmerült másik két részt a februári Környezetvédelmi és Városfejlesztési Bizottság ülésén vegyék figyelembe. Ez azért szükséges, hogy a pályázati célokat és eredményeket összehangolva tudják megvalósítani a feladatot. Rámutat arra, hogy az első lakossági fórum megtartásával tisztában lesznek majd a lakosság véleményével is. A gyermekes családok rendkívüli erővel szorgalmazzák a TEMPO30-as övezetek kialakítását. Kitér arra, hogy a lakóhelyén sajnos vígan 80-90 km/h sebességgel száguldoznak a gépjárművek, így nagyon is van értelme a fekvőrendőrök kialakításának.

Csaszny Márton: Meglepte Komoróczy László hozzászólása. Úgy tudja, hogy a terveztetést követően 5 év áll rendelkezésre a kivitelezésre.

Kernné dr. Kulcsár Dóra: A közútkezelői hozzájárulást követően két év áll rendelkezésre.

Csaszny Márton: A képviselői körzetében már régen kialakított fekvőrendőrök használatára vonatkozóan a lakosság viszonya ambivalens. Azok a lakosok, akiknek a háza előtt van, igazán nem lelkesednek ezért a forgalomcsillapításért. Rávilágít arra, hogy a járdák állapota miatt a lakosság az úton közlekedik, így sajnos életveszélyes szituációk is kialakulhatnak és ahol még szilárd burkolat sincs kialakítva, ott nem igazán ez a legfontosabb dolog. Fontos dolognak tartja a lakosság tájékoztatását, mindenütt nyertek a megvalósítással, de tudomásul kell venniük, hogy a lakosság viszonya minden esetben kettős a fekvőrendőrök kialakításával kapcsolatosan.

Szabados Ákos: Szavazásra teszi fel Komoróczy László képviselő módosító javaslatának elfogadását, amely szerint fogadják el az előterjesztésben szereplő eredeti határozati javaslatot, valamint a másik két körzetre vonatkozó kiegészítésről a Környezetvédelmi és Városfejlesztési Bizottság hozzon döntést a 2019 februári ülésén.

Megállapítja, hogy a jelenlévő 17 képviselő 12 igen 1 nem 4 tartózkodással elfogadja azt.

**297/2018. (XII. 06.) Ök. sz. határozat**

a Képviselő-testület

1. Budapest XX. kerületében a korlátozott sebeségű övezetek kialakítást
* a Wesselényi utca – Vágóhíd utca – Előd utca – Vörösmarty utca által határolt területen,
* a Wesselényi utca – Vörösmarty utca – Előd utca – Török Flóris utca által határolt területen,
* a Török Flóris utca – Alsóhatár utca - Virág Benedek utca – Wesselényi utca által határolt területen, valamint
* a Virág Benedek utca – Pacsirta utca – Orsolya utca – Wesselényi utca által határolt területen folytatja 2019. évben.
1. felkéri a hivatalt, hogy a kiviteli tervek elkészítését és engedélyezését megelőzően a lakosságot a tervezett övezetek kialakításáról tájékoztassa, az észrevételeket beszerezze.
2. felkéri a Környezetvédelmi és Városfejlesztési Bizottságot, hogy a 2019 februári bizottsági ülésén hozzon döntést a 24. és 25. körzetekre vonatkozóan.
3. felkéri a polgármestert, hogy a határozat végrehajtása érdekében a szükséges intézkedéseket tegye meg, és gondoskodjon a szükséges 30.000.000,- Ft+áfa előirányzat 2019. évi költségvetésben történő biztosításáról.

Felelős: Szabados Ákos polgármester

Határidő: azonnal

***20.napirendi pont:*** Javaslat feladatellátási szerződés megkötésére az INTEGRIT- XX. Kft-vel

 Előadó: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Marton Sándorné: A Pénzügyi Bizottság az előterjesztést tárgyalásra alkalmasnak tartja. A most kiosztott kiegészítést a bizottság nem tárgyalta.

Csaszny Márton: A Gazdasági Bizottság az előterjesztésben szereplő határozati javaslat elfogadását támogatja.

Rostagni Attila: A Jogi, Igazgatási és Közbiztonsági Bizottság az előterjesztést tárgyalásra alkalmasnak tartja.

Szabados Ákos: Megadja a szót Kernné dr. Kulcsár Dóra Városgazdálkodási osztályvezető részére.

Kernné dr. Kulcsár Dóra: Tájékoztatja a képviselő-testületet, hogy a Támogatásokat Vizsgáló Iroda megküldte a jóváhagyását a szerződéstervezetről. A szerződés szövegszerű módosítás nélkül aláírható. Amennyiben Potoczky Attila kiegészítésében foglaltakat a képviselő-testület támogatja, akkor az a határozati javaslat III. pontját érinti összegszerűen, a támogatás összegét módosítja. 37.100.000,- forintról 47.100.000,- forintra.

Szabados Ákos: Az elért megtakarítás gyakorlatilag visszakerül úgymond egy másik körön az INTEGRIT-XX. Kft-hez. Az önkormányzat a 2019. évi költségvetési rendelet tervezése során a 2018. évi eredeti támogatás összmértékét nem változtatja meg, ugyanannyi pénzt ad az önkormányzat 2019-ben is az INTEGRIT-XX. Kft. részére, mint amit 2018-ban adott, csak lesz egy része, amit a KFt. fel tud használni a levélben megfogalmazott egyéb felújítási feladatra.

Mach Péter: Véleménye szerint kicsit furcsán fogalmazták meg a levelet, de egyébként támogatja. Frappáns a levél, szerette volna elmondani, hogy nincs betervezve az, hogy ne szakadjon rájuk az emelet, az ablak, s ha ad még az önkormányzat 10 millió forintot, akkor nem is fog a nyakukba szakadni. Ezt elfogadja. Hozzáteszi, hogy láthatóan tisztul, hogy mire ad az önkormányzat pénzt. Annak idején, amikor a szerződéseket kötötték, tavaly, illetve tavaly előtt érzett egy kis problémát, de most legalább látják, hogy mire fordítják a pénzt. Ezt nagyon köszöni az előterjesztőknek.

Szabados Ákos: Megállapítja, hogy a napirendi ponttal kapcsolatosan több kérdés, hozzászólás nem hangzik el, a vitát lezárja.

Szavazásra teszi fel a kiosztott kiegészítéssel egyidejűleg az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**298/2018. (XII. 06.) Ök. sz. határozat**

a Képviselő-testület

1. a határozat melléklete szerinti „Szerződés működési támogatás nyújtásáról” V. című szerződés szövegét elfogadja és felhatalmazza a polgármestert, hogy az Önkormányzat kizárólagos tulajdonában lévő INTEGRIT-XX.
Városüzemeltetési, Szervező, Fejlesztő és Szolgáltató Korlátolt Felelősségű Társaság (székhely: 1205 Budapest, Jókai M. u. 89., cégjegyzékszáma: 01-09-061468, adószám: 10240290-2-43, képviseli: Potoczky Attila ügyvezető) mint közfeladatot ellátó megbízottal a szerződést kösse meg.
2. felhatalmazza a polgármestert, hogy a Támogatásokat Vizsgáló Iroda esetleges észrevételeit, illetve az általa előírt módosításokat a szerződéstervezet szövegén az aláírást megelőzően átvezesse a Képviselő-testület utólagos tájékoztatása mellett.
3. a pesterzsébeti piacok (Tátra téri és Vörösmarty utcai piacok) üzemeltetése
érdekében az INTEGRIT-XX. Városüzemeltetési, Szervező, Fejlesztő és
Szolgáltató Korlátolt Felelősségű Társaság (székhely: 1205 Budapest, Jókai M. u. 89., cégjegyzékszáma: 01-09-061468, adószám: 10240290-2-43, képviseli: Potoczky Attila ügyvezető) részére működési támogatásként 2019. évi költségvetésében 47.100.000,- Ft összegű előirányzatot biztosít, melyet
általános forgalmi adó nem terhel.

IV. kötelezettséget vállal arra, hogy 2020-2023. években az éves költségvetési
rendeleteinek megalkotásakor az INTEGRIT-XX. Kft. által igényelt támogatás összegét szerepelteti.

1. felkéri a polgármestert, hogy a határozat végrehajtása érdekében a szükséges
intézkedéseket tegye meg.

Felelős: Szabados Ákos polgármester

Határidő: adott

*/A Működési Támogatás Nyújtásáról szóló szerződés a jegyzőkönyv mellékletét képezi!/*

***21. napirendi pont:*** Javaslat a Nemzeti Szabadidős – Egészség Sportpark program keretében megvalósuló sportpark beruházáshoz kapcsolódó megállapodások szövegének jóváhagyására

 Előadó: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Marton Sándorné: A Pénzügyi Bizottság az előterjesztésben szereplő határozati javaslat elfogadását támogatja.

Somodi Klára: Az Egészségügyi és Sportbizottság az előterjesztésben szereplő határozati javaslat elfogadását támogatja.

Rostagni Attila: A Jogi, Igazgatási és Közbiztonsági Bizottság az előterjesztésben szereplő határozati javaslat elfogadását támogatja.

Szabados Ákos: Megállapítja, hogy a napirendi ponttal kapcsolatosan több kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**299/2018. (XII. 06.) Ök. sz. határozat**

a Képviselő-testület

1. a határozat 1. sz. mellékletét képező, a Nemzeti Sportközpontokkal kötendő
Együttműködési megállapodás szövegét elfogadja, az alábbi ingatlanokon 9 db sportpark és 1 db futókör létesítéséhez hozzájárul és azokat az átadás-átvételt
 követő 5 éven át sport célra hasznosítja, azok karbantartását, fenntartását,
 üzemeltetését vállalja:
	* 171190/26 hrsz. Bp. XX. Berkenye sétány
	* 181895 hrsz Bp. XX. Deák tér
	* 182182/1 hrsz, Bp. XX. Hunyadi János tér
	* 179422/3 hrsz. Bp. XX. Magyarok Nagyasszonya tér
	* 180519 hrsz. Bp. XX. Ritka u. *(az együttműködési megállapodásban a hrsz rosszul szerepel)*
	* 172539/7 hrsz. Bp. XX. Tátra tér
	* 170269/27 hrsz. Bp. XX. Török Flóris utca
	* 178208/26 hrsz. Bp. XX. Vágóhíd utca
	* 170022 hrsz. Bp. XX. Vizisport utca
2. a határozat 2. számú mellékletét képező Konzorciumi megállapodás szövegét elfogadja.
3. a futókör megvalósításához az önerő a 2018. évi költségvetésben a „pályázati önerő” soron biztosított bruttó 3.810.000,- Ft összegű előirányzaton felül további bruttó 2.525.874,- Ft összegű többletelőirányzatot biztosít a 2018. évi
költségvetés általános tartalék sora terhére.
4. felkéri a polgármestert a szükséges intézkedések megtételére, az
Együttműködési megállapodás és a Konzorciumi megállapodás aláírására, valamint arra, hogy a mindösszesen bruttó 6.335.874,- Ft összegű önerő átutalása iránt intézkedjen a Nemzeti Sportközpontok részére.

Felelős: Szabados Ákos polgármester

Határidő: azonnal

*/A Nemzeti Sportközpontokkal kötendő Együttműködési megállapodás, valamint a Konzorciumi Megállapodás a jegyzőkönyv mellékletét képezi!/*

***22. napirendi pont:*** Javaslat ellátási szerződés megkötésére az Anyaoltalmazó
 Alapítvánnyal családok átmeneti otthonában történő ellátás biztosítása érdekében

 Előadó: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Marton Sándorné: A Pénzügyi Bizottság az előterjesztésben szereplő határozati javaslat elfogadását támogatja.

Nagy Lászlóné: A Szociális Bizottság az előterjesztésben szereplő határozati javaslat elfogadását támogatja.

Szabados Ákos: Megállapítja, hogy a napirendi ponttal kapcsolatosan több kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 15 igen 0 nem 1 tartózkodással elfogadja azt.

**300/2018. (XII. 06.) Ök. sz. határozat**

a Képviselő-testület

1. **2019. január 1. napjától kezdődő 2023. december 31. napjáig terjedő** határozott időre ellátási szerződést köt a melléklet szerinti tartalommal az **Anyaoltalmazó Alapítvánnyal** (székhelye: 1201 Budapest, Török Flóris utca 228.) - 12 fő férőhelyszám vonatkozásában, 900,-Ft/fő/ellátási nap ellátási díj vállalása mellett, a szolgáltatás éves keretösszegét legfeljebb 4.500.000,- Ft összegben meghatározva - a családok átmenti otthonában történő elhelyezés és szolgáltatás biztosítása érdekében és az ehhez szükséges fedezetet az Önkormányzat mindenkori költségvetésében a szerződés időtartama alatt biztosítja.
2. felhatalmazzaa polgármestert a melléklet szerinti szerződés megkötésére és aláírására, valamint az ellátási szerződés létrejöttének a helyben szokásos módon történő közzétételére.

Felelős: Szabados Ákos polgármester

Határidő: 2018. december 15.

*/Az Ellátási Szerződés a jegyzőkönyv mellékletét képezi!/*

***23. napirendi pont:*** Javaslat a Jahn Ferenc Dél-pesti Kórház és Rendelőintézet támogatási kérelmeinek elbírálására

 Előadó: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Marton Sándorné: A Pénzügyi Bizottság az előterjesztésben szereplő I. és II. határozati javaslat elfogadását támogatja.

Somodi Klára: Az Egészségügyi és Sportbizottság az előterjesztésben szereplő mindkét határozati javaslat elfogadását támogatja.

Völgyesi Krisztián: A képviselő-testület előtt található egy általa készített kiegészítő határozati javaslat. Többször hangsúlyozta már, hogy a kórház támogatásának tekintetétben mi volna az állam, illetve az önkormányzat feladata. Amikor az előterjesztést megkapta és elolvasta, akkor úgy döntött, hogy megkérdezi a lakosságot mit szólnak ehhez az előterjesztéshez? Leírta, hogy mire kértek pénzt. Arra volt kíváncsi, hogy mi a lakosság véleménye, Ő hogyan szavazzon. Elég egyértelmű válasz érkezett a lakosságtól. A jelentős többség – számolás nélkül - azt mondta, hogy a kerékpártároló kialakításához, valamint a szakrendelő körüli zöldövezet rendezésére nemmel, illetve a terheléses és nyugalmi EKG eszköz beszerzésére igennel szavazzon. Ígéretéhez tartja magát, ugyanakkor nagyon fontos, hogy a lakosság egyéb véleményének is helyt adott. Nagyon jól látják azt, hogy az állam feladata lenne a kórház ellátása, az eszközök biztosítása. Ezért is gondolta, hogy ezt a véleményt is behozza a képviselő-testület elé, hogy kezdjenek valamilyen egyeztetést a kórház állapotáról. Az általa benyújtott határozati javaslatot nem olvasná fel, azt minden képviselő elolvashatta. Kéri, hogy a képviselő-testület támogassa az általa benyújtott határozati javaslat elfogadását.

Kovács Eszter: A lakosság véleményét bármilyen ügyben kikérni, nagyon fontos, nemes feladat. Ezt a maga részéről támogatni is szokta, de látni kell, hogy egyébként a lakosság véleménye sokszor ellentmondásos tud lenni. A kerékpártároló vonatkozásában ez teljesen így működött. Gyakorlatilag lakossági kérésre, megkeresésre mintegy négy évvel ezelőtt kezdődött annak az egyeztetése, hogy ha az épület felújítása megoldódik, akkor a körülötte lévő zöldfelület és a kerekpártáróló felújítását valamilyen szinten megoldják. Erre azért van szükség, mert a szakrendelőben járóbeteg ellátás folyik, akik odamennek azok a kerület különböző pontjáról érkeznek. Szerencsére sok zöldfelület van a kerületben, az emberek szeretnek kerékpározni. Ebben a tekintetben az „egál” kategóriánál tartanak. A képviselő-testület szinte folyamatosan látja, hallja, hogy milyen típusú fejlesztések, források érkeznek a kerület területén működő két központi irányítás alatt lévő intézménybe. A szakorvosi rendelő jelentős, többmilliárdos beruházás előtt áll. A Jahn Ferenc Kórház esetében is tudják, hogy milyen plusz állami forrásokat kapnak. Nyilván elfogadja, hogy ha a képviselő-testület olyan döntést hoz, hogy a minisztériummal folytassanak egyeztetéseket, de azt nem tudja értelmezni, hogy milyen egyeztetést kellene folytatni. Nemcsak az fontos, hogy a XX. kerület lakóit látja el az intézmény, hanem az is, hogy az ide irányított fejlesztések valóban ezekben az épületekben, intézményekben öltsenek testet. Számára Völgyesi Krisztián javaslata okafogyott. Az pedig, hogy a kardiológián alapvető eszközök legyenek nem hiszi, hogy kérdésként kell, hogy felmerüljön.

Mach Péter: Nagy érdeklődéssel figyelte a vitát a közösségi felületen erről a témáról. Megköszöni Kovács Eszter alpolgármesternek, hogy a kerékpárosokat megvédte, ezzel személy szerint nem szeretne foglalkozni. Zöld képviselőként nyilván az Ő hibája is, illetve a képviselő-testületé is, hogy az itt lakók azt gondolják, hogy a lakótelepen több legyen a zöld, miközben pontosan tudják, hogy a nyári hónapokban mennyi a hőmérséklet a Mediterrán Lakóparkban, és mennyi a lakótelepen, pedig csupán párszáz méterről beszélnek. Két-, három fokról is szó lehet, egy panellakás esetében pedig még annál többről is beszélhetnek. Bizony szív-, érrendszeri problémákkal küzdő idős lakók is vannak a lakótelepen. Már néhány fa is segíthetne, lehet, hogy nem kellene a szakrendelőbe járniuk. Az önkormányzat számára feladat az is, hogy a lakók megértsék ennek fontosságát. Nagyon szépen köszöni, hogy korábban nem engedték, hogy 30%-ra csökkenjen a zöldfelület. Ezek az 5%-nyi zöldfelületek, a fák, a cserjék fontosak egy adott területen, hogy ne fulladjanak meg a hőségtől. Személy szerint támogatja Völgyesi Krisztián javaslatát. Annak idején Bada-Gémesi Emese valami hasonlót fogalmazott meg.

Völgyesi Krisztián: Kovács Eszter alpolgármester úrhölgy hozzászólására reagálva elmondja, hogy nem az volt a kérdés, hogy kell-e a kórháznak eszköz, hanem az, hogy vajon az önkormányzat feladata-e kipótolni az állam hiányosságait, vagy az önkormányzatnak esetleg az is feladata, hogy megpróbáljon a kormányra, az államra hatni, hogy ezek a problémák ne álljanak fenn? A zöldfelület rendezésre szomorúan fog nemmel szavazni, de mivel Pesterzsébet lakosai felé az volt a kérése, hogy döntsék el, hogyan szavazzon, így tartja magát az ígéretéhez, még ha azzal nem is ért teljesen egyet.

Komoróczy László: Szabados Ákos polgármester úr is emlékezhet arra, hogy személy szerint megfogalmazta azt, hogy a részletekben érkező támogatási kéréseket miért nem foglalják össze? Az idei évben (tavasszal) már támogatták a kórházat. Miért kell ezt így csinálni? Abban is igaza van Völgyesi Krisztián képviselőnek, hogy általában a budapesti kórházak, ezen belül a Jahn Ferenc Kórház igen elhanyagolt. Volt tanítványai közül többen dolgoznak nővérként, s van olyan, aki otthonról viszi be a kötszert, egyebeket, mert nincs a kórházakban. Nincsenek műszerek, nem tudják használni a meglévőket, mert nincs alkatrész, nem tudják megjavítani. Hihetetlen állapotok uralkodnak a kórházakban. A budapesti kórházak borzasztó állapotban vannak, ami azt sugallja, hogy - bár állami feladat, sőt az állam deklaráltan maga akarta felvállalni a kórházak üzemeltetését, mert államosította ezeket a kórházakat – az önkormányzatnak mégiscsak segíteni kell valamilyen mértékben. Ez az igazság egyik oldala. Azt sem szabad elfelejteni, hogy pont az idén fejlesztéseket indítottak el, még nem látni azokat, csak beszélnek róla, de például a szakrendelő esetében 2,5 milliárd forint felújítást, és beruházást hirdettek meg. Tulajdonképpen az önkormányzat által adott egy millió forint az ennek kiegészítése lenne. A pesterzsébetiek fognak a szakrendelőbe kerékpárral menni. Másutt is épített már az önkormányzat kerékpártárolót, néha akkorát, hogy soha nem lesz annyi kerékpár benne, mint ami elférne ott. Valóban a kórházi, vagy állami területen fog megvalósulni, de mégiscsak a pesterzsébetieknek szól. Sok pesterzsébeti megy utókezelésre a csepeli kórházba, amelynek közbeszerzésére vonatkozóan szintén 1,5 milliárd összegben indítják el felújításokat. Nagygép beruházás 1,5 milliárd forintért indul a dél-pesti kórházban, remélhetőleg a következő években a különböző kórházi osztályok felújítására is sor kerül majd, hiszen rettenetesen rászorul a kórház erre. Úgy gondolja, hogy ebben a folyamatban egy ilyen levéllel nem igazán tudnak segíteni. A maga részéről tartózkodni fog a szavazásnál, mert egy évvel ezelőtt ez nagyon indokolt lett volna, de most érdemes megvárni, hogy a bejelentett beruházások beindulnak-e, hogyan indulnak el, megvalósulnak-e? Nem elég a szó, a tett az, amit várnak.

Bada-Gémesi Emese: A hozzászólások kapcsán alakult ki benne egy felvetés az illetékesek felé, hogy Völgyesi Krisztián képviselő javaslatát - pont azért, ahogyan Mach Péter képviselő is említette, hogy személy szerint voltak hasonló irányú gondolatai – támogatni fogja. Megjegyzi, hogy picit hiányosnak érzi a határozati javaslatot arra vonatkozóan, hogy pontosan mit is várnak Szabados Ákos polgármestertől ezeken a megbeszéléseken. Ehhez lenne egy olyan kiegészítése, hogy érdemes volna olyan irányba elmozdulni, hogy a tapasztalatok szerint a kórház gyakorlatilag…aminek nincs gazdája, mint probléma, az év közben folyamatában beesik az ajtón. Nyilván mivel a kerület lakossága is érintett, nyilvánvalóan támogatják a kórházat. Érdemes lenne arra is gondolni, hogy valamilyen konszenzusra jussanak a többi illetékes szervvel, hogy mikor, milyen formában támogassák a kórházat. Így már csak a költségvetés szempontjából is előre tudnának gondolkodni, hogy egy évben várhatóan milyen összeg lenne, amire a kórháznak szüksége volna, nem pedig év közben esne be különböző nagysárendű összeg, amely tervezhetetlen és szétzilálja a költségvetést. Javasolja ennek megfontolását, amennyiben Völgyesi Krisztián javaslata átmegy. Amennyiben nem, akkor nyilván folyamatosan tárgyal Szabados Ákos polgármester az ügyben, s érdemes volna felosztani, hogy mi, kihez tartozik.

Szabados Ákos: Az elmúlt rövid fél év alatt több olyan a dél-pesti kórházban tartott rendezvényen volt, amelynek kézzelfogható és látványos eredménye volt mind a működés, mind a körülmények javulása szempontjából. Annyi kompromisszumkészség szorulhat a képviselő-testületbe, hogy minden politikai szembenállás ellenére is, ha valami sikeres, vagy siker felé indul, akkor azt próbálják meg legalább addig támogatni, ameddig az ellenkezőjéről - hogy az nem fogja beváltani a hozzáfűzött reményeket - meggyőződnek. Mind a sürgősségi osztályon, mind a betegfelvételen tapasztalhatók változások, bizonyos fajta műszerek és technikák kicserélése, a nyílászárók szinte teljes rekonstrukciója az elmúlt időszak alatt bekövetkezett változások minőségi javulást hoztak a közel 400.000 embert ellátó szolgáltató rendszerben. Ehhez jönnek azok az egyébként apró, de mégis jelentős segítségnyújtások, amelyben részt vesz az önkormányzat is. Legutóbb közel 100 millió forintos készülékhez járultak hozzá 20 millió forinttal, amiről azt mondta a diagnosztikát végző főorvos, hogy olyan számára, mintha egy új világ kapuja nyílt volna meg. Ennek az eszköznek a segítségével eddig nem felfedezhető rendellenségeket tudnak itt helyben diagnosztizálni, nem kell elküldeni a belvárosi klinikára a beteget, ami idő kiesését, utaztatást jelent, hanem rögtön tudják továbbutalni, hogyha műtét, vagy bármilyen eljárás szükséges, s már kész, felállított diagnózissal rendelkeznek. Nem kell mindig fegyvert rántani, amikor az ember számára úgy tűnik, hogy ellenséget lát! Még a fronton is előfordult főleg karácsony környékén, hogy az egymással szembenálló lövészárkokból kimásztak a katonák és köszöntötték egymást, közösen énekelték el az „Ó te szép karácsony” című dalt. Erre az irányra biztatná a jelenlévőket. Illetve arra is, hogy támogassák a kórházat, mert az eszközök amortizációja nem tervezhető sok esetben. Egyszer csak kiderül, hogy nem lehet húzni a cserét, mert megáll a gép. Megállapítja, hogy a napirendi ponttal kapcsolatosan több kérdés, hozzászólás nem hangzik el, a vitát lezárja.

Szavazásra teszi fel a kiosztós anyagban szereplő, Völgyesi Krisztián képviselő benyújtott határozati javaslatának elfogadását.

Megállapítja, hogy a jelenlévő 15 képviselő 4 igen 5 nem 6 tartózkodással elutasítja azt.

Völgyesi Krisztián: Az előterjesztésben szereplő I. és II. határozati javaslatokról külön szavazást kér.

Szabados Ákos: Szavazásra teszi fel az előterjesztésben szerepelő I. határozati javaslat elfogadását.

Megállapítja, hogy a jelenlévő 17 képviselő 16 igen 1 nem 0 tartózkodással elfogadja azt.

**301/2018. (XII. 06.) Ök. sz. határozat**

a Képviselő-testület

1. a Jahn Ferenc Dél-Pesti Kórház és Rendelőintézet Ady Endre utcai Szakrendelője (1203 Budapest, Ady Endre u. 1.) mellett kerékpár tároló kialakításához, valamint a Szakrendelő körüli zöldövezet rendezéséhez, parkosításhoz a Jahn Ferenc Dél-pesti Kórház és Rendelőintézet (1204 Budapest, Köves u. 1.) számára 1.100.000,- Ft + Áfa államháztartáson belülre átadott pénzeszközt biztosít az Önkormányzat 2018. évi költségvetéséről szóló 2/2018. (II. 20.) önkormányzati rendelet Általános tartalék sorának terhére,
2. felkéri a polgármestert, hogy a határozat végrehajtása érdekében szükséges intézkedéseket tegye meg.

Felelős: Szabados Ákos polgármester

Határidő: adott

Szabados Ákos: Szavazásra teszi fel az előterjesztésben szerepelő II. határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**302/2018. (XII. 06.) Ök. sz. határozat**

a Képviselő-testület

1. a Jahn Ferenc Dél-pesti Kórház és Rendelőintézet I. Belgyógyászat-Kardiológiai Osztálya (1204 Budapest, Köves u. 1.) eszközfejlesztése keretében hozzájárul a Kórház 2018. október 26. napján kelt levelében megjelölt terheléses és nyugalmi EKG eszközrendszer beszerzéséhez azzal, hogy a beszerzés lefolytatásához szükséges 5.450.000,- Ft + Áfa összegű fedezetet az Önkormányzat 2018. évi költségvetéséről szóló 2/2018. (II. 20.) önkormányzati rendelet Általános tartalék sorának terhére biztosítja,
2. az EKG rendszerhez tartozó eszközöket (1 darab kerékpár ergométerrel integrált vérnyomásmérővel, 1 darab futószalag ergométerrel és vérnyomásmérő futószalaghoz, 1 darab munkaállomás [PC, Display, Nyomtató]) - azok beszerzését követően - a Jahn Ferenc Dél-pesti Kórház és Rendelőintézet (1204 Budapest, Köves u. 1.) részére határozatlan időre, ingyenesen használatba adja,
3. felkéri a polgármestert, hogy a határozat 2. pontjában meghatározott eszközök beszerzése érdekében a szükséges intézkedéseket tegye meg,
4. felhatalmazza a polgármestert, hogy az egyszerű beszerzési eljárás lefolytatását követően a melléklet szerinti haszonkölcsön szerződést írja alá és a tárgyi eszközök beszerzését követően azok birtokba adása iránt a Jahn Ferenc Dél-pesti Kórház és Rendelőintézet részére intézkedjen, a szükséges intézkedéseket tegye meg.

Felelős: Szabados Ákos polgármester

Határidő: adott

*/A Terheléses és nyugalmi EKG eszközrendszerre vonatkozó Haszonkölcsön Szerződés a jegyzőkönyv mellékletét képezi!/*

***24. napirendi pont:*** Javaslat közétkeztetési és bölcsődei nyersanyagnorma emelésére vonatkozó döntés meghozatalára

 Előadó: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Marton Sándorné: A Pénzügyi Bizottság az előterjesztést tárgyalásra alkalmasnak tartja.

Nagy Lászlóné: A Szociális Bizottság a nyersanyagnorma esetében a 8%-os, a bölcsődék esetében a 10%-os emelését támogatja.

Fekete Katalin: Az Oktatási, Kulturális, Ifjúsági és Informatikai Bizottság a nyersanyagnorma esetében az előterjesztésben szerepelő II/2. határozati javaslat, a bölcsődék esetében a 10 %-ost emelés elfogadását javasolja.

Juhász Lajosné: Helyben két perc frakciószünet elrendelését kéri.

Szabados Ákos: A frakciószünet előtt megadja a szót Schmidtné Buda Andrea, a Kulturális, Egészségügyi és Szociális Osztály vezetőjének.

Schmidtné Buda Andrea: Az előterjesztés elkészítésekor az osztály alaposan végigvette az elmúlt három év tapasztalatait, illetve azt is, hogy hol tartanak most. Az osztály véleménye szerint a 10%-os normaemelés az, amivel az elért eredményeket (sokkal kevesebb panasz érkezik, ehetőbbek az ételek, megszűntek azok a komoly problémák, amelyek éveken keresztül jellemezték a Pensió Kft. kontra óvoda és idősellátási étkezést) tarthatnák. Ismerve az árakat, ez a 10%-os emelés volna az, ami meghozhatná az eredményt, és tarthatná azt a szintet, ahol most tartanak.

Szabados Ákos: Megvizsgálták, hogy a nyersanyagár mennyivel emelkedett?

Schmidtné Buda Andrea: Utánanéztek, de nem nagyon lehet összehasonlítani. Például a kenyér esetében - a beszállítóktól kapott tájékoztatás alapján - 150 %-os emelés is volt. Bizonyos esetekben például a csirkehús esetében annak ára is jelentősen emelkedett. A gyerekek esetében a rendelet pontosan meghatározza, hogy mennyi zöldséget, gyümölcsöt, milyen tejtermékeket kell kapniuk. Ezzel a szolgáltatónak nagy játéktere nincs, általában a 6-35 % között bármi előfordulhat.

Mach Péter: Személy szerint legkevésbé támogatja az emeléseket az ilyen ügyekben, de most meg fogja szavazni az emelést. Nagy megkönnyebbülés volt képviselőként számára, hogy egy ideig megkapta a Pensió Kft. beszámolóját. Úgy gondolja, hogy a Szociális, és az Oktatási, Kulturális, Ifjúsági és Informatikai Bizottság tagjai továbbra is megkapják ezeket az anyagokat. Kéri a bizottságok elnökeit, hogy a képviselő-testület tagjai is megkaphassák a havonta érkező anyagokat, hogy lássák mi a helyzet. Hozzá akkor érkezik információ, ha sok a panasz, annyit mondhat, hogy az utóbbi pár hónapban hozzá nem érkezett információ, ami kifejezetten jónak számít. Köszönetét fejezi ki azoknak, aki ezekben az egyeztetésekben részt vesznek, de megnyugtató volna, ha erről több információt kapnának.

Szabados Ákos: Juhász Lajosné alpolgármester kérésének megfelelően helyben két perc frakciószünetet rendel el.

***F R A K C I Ó S Z Ü N E T***

Komoróczy László: Nagyon felemások a viszonyok. Van, aki úgy készül fel, hogy megnézi az interneten a cég éves kimutatását, minden évben rendszeresen. Mivel a bírósági papírokon tíz évre is vissza lehet nézni a dolgokat, ezért ebből levonnak bizonyos következtetéseket. Más képviselőnek gyerekei olyan helyre járnak, illetve olyan is van közöttük, aki olyan helyen dolgozik, ahol a cég élelmet szállít, és nem elégedettek vele. Igazából kevesebb panasz van, de az élelmiszer unalmas és több olyan gond is van, amik miatt a frakció úgy döntött, hogy maradnak a 8%-os emelésnél, amit a bizottságok is javasolnak. Mindenképpen további javulásra van szükség, ezt kell számukra sugalmazni. Egyébként a rádióban hallható a statisztikai hivatal közleménye, amely szerint 103 %-os az infláció, nem 150 és nem 130 százalék.

Szabados Ákos: Jövő évben a közbeszerzési eljárást el kell indítani a költségvetés elfogadását követő időszakban, hiszen 2020. január 1-jével lejár a szerződés, szolgáltatni viszont muszáj lesz. Megállapítja, hogy a napirendi kapcsán kérdés, hozzászólás nem hangzik el, a vitát lezárja.

Szavazásra teszi fel a bölcsődei étkeztetésre vonatkozóan az előterjesztésben szereplő III., IV, és V. határozati javaslatok elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

Szavazásra teszi fel annak elfogadást, hogy a PENSIO Magyarország Kft. által biztosított étkeztetések jelenlegi nyersanyagnormájának összegét valamennyi ellátási kategóriában egységesen 10 %-kal megemeli (az előterjesztésben szereplő II/3. határozati javaslat).

Megállapítja, hogy a jelenlévő 16 képviselő 10 igen 4 nem 2 tartózkodással elfogadja azt.

**303/2018. (XII. 06.) Ök. sz. határozat**

a Képviselő-testület

1. a PENSIO Magyarország Kft. által biztosított étkeztetések jelenlegi nyersanyagnormájának összegét valamennyi ellátotti kategóriában egységesen **10 %-kal** **megemeli**, mely alapján **2019. március 01. napjától** az egyes kategóriákban az alábbi nyersanyagköltségek érvényesek a kerekítés szabályainak alkalmazásával:

|  |  |
| --- | --- |
| **KATEGÓRIA** | **nettó****nyersanyagköltség****Ft/fő/nap** |
| óvoda háromszori étkezés | 447 |
| általános iskola egyszeri étkezés | 388 |
| általános iskola háromszori étkezés | 560 |
| gyermekek átmeneti otthonában biztosított étkezés | 990 |
| szociális étkeztetés egyszeri étkezés (ebéd) | 403 |
| Idősek Átmeneti Gondozóháza háromszori étkezés | 922 |
| Idősek Átmenti Gondozóháza - diétás étkezés esetén ötszöri étkezés | 1080 |

II. Pesterzsébet Önkormányzatának Humán Szolgáltatások Intézménye által
 biztosított bölcsődei étkeztetés jelenlegi nyersanyagnormájának összegét 10 %-kal megemeli, mely alapján 2019. március 01. napjától a bölcsődei étkeztetés nyersanyagköltsége 395,-Ft/fő/nap.

III. felkéri a polgármestert, hogy a nyersanyagnorma emelése miatt szükséges
 rendeletmódosítást terjessze a Képviselő-testület elé, legkésőbb a 2019. márciusi képviselő-testületi ülésre, a 2019. évi költségvetés tervezése során pedig vegye figyelembe a normaemeléssel járó többletkiadásokat.

IV. felkéri a polgármestert a szükséges egyéb intézkedések megtételére.

Felelős: Szabados Ákos polgármester

Határidő: adott

***25. napirendi pont:*** Javaslat államháztartáson kívüli forrás átvételére, és átadására vonatkozó rendelet megalkotására

 Előadó: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Csaszny Márton: A Gazdasági Bizottság támogatja a rendelet megalkotását.

Nagy Lászlóné: A Szociális Bizottság támogatja a rendelet megalkotását.

Komoróczy László: Civil tanácsnokként támogatja a rendelet megalkotását.

Nemesné Németh Judit: Közlekedési tanácsnokként támogatja a rendelet megalkotását.

Fekete Katalin: Az Oktatási, Kulturális, Ifjúsági és Informatikai Bizottság az előterjesztésben szereplő rendelettervezet elfogadását támogatja.

Somodi Klára: Az Egészségügyi és Sportbizottság az előterjesztésben szereplő rendelettervezet elfogadását támogatja.

Mach Péter: A Környezetvédelmi és Városfejlesztési és Bizottság a rendelet megalkotását támogatja.

Rostagni Attila: A Jogi, Igazgatási és Közbiztonsági Bizottság az előterjesztésben szereplő rendelettervezet elfogadását támogatja.

Fekete László: Sporttanácsnokként támogatja a rendelet megalkotását.

Marton Sándorné: A Pénzügyi Bizottság az előterjesztésben szereplő rendelettervezet elfogadását támogatja.

Szabados Ákos: Megállapítja, hogy a napirendi kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő rendelettervezet elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**Az önkormányzat**

**megalkotja 32/2018. (XII. 13.) önkormányzati rendeltét az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről.**

***26. napirendi pont:*** Javaslat Budapest Főváros XX. kerület Pesterzsébet
 Önkormányzata 2018. évi költségvetési rendeletének
 módosítására

 Előterjesztő: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Komoróczy László: Civil tanácsnokként támogatja a rendelettervezet elfogadását.

Csaszny Márton: A Gazdasági Bizottság támogatja a rendelettervezet elfogadását.

Nagy Lászlóné: A Szociális Bizottság támogatja a rendelettervezet elfogadását.

Nemesné Németh Judit: Közlekedési tanácsnokként támogatja a rendelettervezet elfogadását.

Fekete Katalin: Az Oktatási, Kulturális, Ifjúsági és Informatikai Bizottság az előterjesztésben szereplő rendelettervezet elfogadását támogatja.

Somodi Klára: Az Egészségügyi és Sportbizottság az előterjesztésben szereplő rendelettervezet elfogadását támogatja.

Mach Péter: A Környezetvédelmi és Városfejlesztési és Bizottság a rendelettervezet elfogadását támogatja.

Rostagni Attila: A Jogi, Igazgatási és Közbiztonsági Bizottság az előterjesztésben szereplő rendelettervezet elfogadását támogatja.

Fekete László: Sporttanácsnokként támogatja a rendelettervezet elfogadását.

Marton Sándorné: A Pénzügyi Bizottság az előterjesztésben szereplő rendelettervezet elfogadását támogatja.

Mach Péter: Támogatja a költségvetési rendelet módosítását, de elolvasta az időközben érkezett anyagot is. A jövő évben javasolni fogja a képviselő-testületnek, hogy gondolják végig azt, hogy akár az INTEGRIT-XX. Kft. keretében, akár más módon, de foglalkozzanak azzal a kérdéssel, hogy karbantartó részleget indítsanak. Mert 15 oszlop kihelyezése, mellé egy kerítés, amelynek - véleménye szerint - az anyagköltsége nagyjából 100.000,- forint, vagy 100.000,- forint plusz áfa, összesen 920.000,- forint + Áfa legyen… Elfogadja, hogy ez a piaci ár, de ez azt jelenti, hogy érdemes volna elgondolkodni azon, hogy saját erőből is megpróbájanak bizonyos dolgokat megtenni, mert az, hogy gyakorlatilag 15 oszlopot 800.000,- forintért betonoznak le, ez számára horribilis.

Szabados Ákos: Nem akarja a vitát tovább bonyolítani, de ilyen karbantartó brigád állandó alkalmazása az önkormányzat bármely cégénél folyamatos bérkiadással, valamint helyigénnyel jár. Ez nem elhanyagolható költség, ha így nézik. Manapság egy segédmunkás óradíja 15.000,- forint környékén van, a szakmunkásokéról nem is beszélve. A kerületben folyó konkrét nagy beruházásokban egy ács napi 30.000,- forintot kap. Nem véletlen, hogy ezek az árak elszaladtak az építőiparban.

Megállapítja, hogy a napirendi kapcsán kérdés, hozzászólás nem hangzik el, a vitát lezárja.

Felkéri dr. Demjanovich Orsolya jegyző asszonyt, hogy Budapest Főváros XX. kerület Pesterzsébet Önkormányzat 2018. évi költségvetéséről szóló 2/2018. (II. 20.) önkormányzati rendeletének módosításáról szóló rendelet-tervezet jóváhagyását név szerinti szavazással bonyolítsa le.

Dr. Demjanovich Orsolya: A név szerinti szavazást lebonyolítja.

"Igen" szavazatok:

Szabados Ákos polgármester, Juhász Lajosné, Kovács Eszter alpolgármester, Nemes László alpolgármester, Bada-Gémesi Emese, Csaszny Márton, Fekete Katalin, Fekete László, Kaiser György, Komoróczy László, Mach Péter, Marton Sándorné, Nagy Lászlóné, Nemesné Németh Judit, Rostagni Attila, Somodi Klára.

"Nem" szavazat:

Völgyesi Krisztián.

Szabados Ákos: Megállapítja a név szerinti szavazás eredményét, mely szerint a jelenlévő 17 képviselő 16 igen szavazattal 1 nem szavazattal elfogadta Pesterzsébet Önkormányzat 2018. évi költségvetéséről szóló 2/2018. (II. 20.) önkormányzati rendeletének módosítását.

**Az önkormányzat**

**megalkotja 33/2018. (XII. 13.) önkormányzati rendeletét a 2018. évi költségvetésről szóló 2/2018. (II. 20.) önkormányzati rendelet módosításáról.**

***27. napirendi pont:*** Beszámoló a TÉR\_KÖZ 2018. pályázatról

 Előadó: Szabados Ákos polgármester

Szabados Ákos: Megnyitja a napirendi pontot, kéri a bizottságok véleményét.

Mach Péter: A Környezetvédelmi és Városfejlesztési és Bizottság a Gazdasági Bizottság módosító javaslatával, és kiegészítésével együtt javasolja a beszámoló elfogadását.

Marton Sándorné: A Pénzügyi Bizottság az előterjesztésben szereplő határozati javaslat elfogadását támogatja.

Csaszny Márton: A Gazdasági Bizottság a beszámoló elfogadását javasolja, illetve felkéri a polgármesteri hivatalt, hogy a képviselő-testület 2019. januári ülésére készüljön előterjesztés a tervezett sétány teljes területére vonatkozó tervek elkészültének időpontjáról. Ezt szavazta meg a bizottság, ezt fontosnak tartják a bizottsági vitában résztvevők. A maga részéről még fontosabbnak tartja, hogy amikor januárban megtudják ezt az időpontot, utána elkészüljön a terv és kerüljön a képviselő-testület elé. Személy szerint felajánlotta kompromisszumként, hogy elég volna, ha a polgármesteri beszámolóba kerülne be, hogy mikorra lehet ezt a tervet elkészíteni, de sajnos nem volt elég meggyőző.

R. Takács Eszter: Úgy érzi, hogy nyitott kapukat döngetnek. Ma elvitték a Főpolgármesteri Hivatalba a megállapodást, és ott ígéretet tettek arra, hogy elszámolható az a pénz, amelyet Pesterzsébet Önkormányzata tervezésre fordít. Szabados Ákos polgármesterrel arra gondoltok, hogy felkérnek három tervezőt, s januárig lebonyolítják azt a versenyt, amelyből kiderül, hogy mennyi időre vállalják. Akkor már lehet a dologról dönteni.

Mach Péter: Személy szerint Ő volt ennek a polémiának az elindítója a bizottsági üléseken. A felvetése az volt, hogy a teljes területre készüljön el a terv, még akkor is, ha a mostani forrás csak egy részére elég. Személyesen nem ezt a részét készíttette volna el a TÉR\_KÖZ pályázatból, mert azt a fővárossal közösen úgyis el fogják készíteni, hanem a másik irányból indult volna el, ami sokkal rosszabb állapotban van, de tudomásul veszi a többség döntését. Ennek ellenére számára nem volt teljesen világos, hogy a Gazdasági Bizottság így döntött. Szeretné, ha a határozati javaslatban szerepelne, hogy a képviselő-testület a teljes terv elkészítését támogatja azzal együtt, hogy mikor, és hogyan tudnak időpontot kapni. Ez azért volt polémia, mert az anyagban az szerepelt, hogy gondolkodnak azon, hogy részletekben készüljön el a terv is.

Szabados Ákos: R. Takács Eszter főépítész szerint ez így szavaztatható?

R. Takács Eszter: Igen, azt megköszönné. A polémia az az, hogy a tervek alapján azt kell eldönteni, hogy az egészet kivitelezzék, vagy csak a felét. Nem a tervezésre vonatkozóan kell dönteni, hogy az egész, vagy a fele készüljön-e el? Természetesen a tervezésre vonatkozóan az egészre kérnének ajánlatot. Csak az időponttal van egy kicsit nehézség, mert 2019. január 3-án le kell adni az előterjesztést, s már az év végén vannak. De igyekeznek.

Csaszny Márton: A képviselő-testület módosíthatja a döntést.

Szabados Ákos: Személy szerint 2019. februárra javasolja az előterjesztés elkészítését.

Megállapítja, hogy a napirendi kapcsán több kérdés, hozzászólás nem hangzik el, a vitát lezárja.

Szavazásra teszi fel az elhangzott kiegészítésekkel egyidejűleg az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**304/2018. (XII. 06.) Ök. sz. határozat**

a Képviselő-testület

I. elfogadja a TÉR\_KÖZ 2018 pályázatról készült beszámolót.

II. felkéri a polgármestert, hogy a képviselő-testület 2019. február 14-ei
 ülésére készíttessen előterjesztést a tervezett Dunai-sétány teljes területére vonatkozó tervek elkészítéséről.

Felelős: Szabados Ákos polgármester

Határidő: adott

Szabados Ákos: a „Javaslat Pesterzsébeten szolgálatot teljesítő rendőrök elismerésére” című napirendi pont megtárgyalása idejére zárt ülés rendel el.

***Z Á R T Ü L É S!***

*/A zárt ülés anyagát külön jegyzőkönyv tartalmazza!/*

***29. napirendi pont:*** Bizottságok beszámolói, tagcserék, kérdések, bejelentések, interpellációk

 Előadó:

Szabados Ákos: Megnyitja a napirendi pontot.

Nagy Lászlóné: Segítséget szeretne kérni, mert több lakos megkereste a fúrt kutak ügyében. Erről szeretnének tájékoztatást kapni, hogy mi a teendőjük, mit csináljanak, melyik dátum az igaz stb?

dr. Demjanovich Orsolya: Sajnos nem tud jóhírekkel szolgálni, a jelenleg hatályos szabályozás szerint idén december 31. a határidő. Ugyan kapott az önkormányzat egy belügyminisztériumi tájékoztatást, amely arról szól, hogy talán folyamatban van a jogszabálymódosítás arra vonatkozóan, hogy a határidőt egy-két évvel megtoldják, de ez jelenleg még nem hatályos módosítás. A mai napon azt kell mondania, hogy december 31. a határidő.

Nagy Lászlóné: Kell hozzá tulajdoni lap, vagy más, egyéb iratbecsatolás?

dr. Demjanovich Orsolya: Véleménye szerint tulajdoni lap is kell hozzá, és szakvélemény is. Pesterzsébet honlapján megtalálható egy tájékoztató, amely részletesen tartalmazza, hogy mi szükséges ehhez, illetve ez a BM tájékoztatás is ott van a honlapon.

Komoróczy László: Tegnap jelenet meg a sajtóban, hogy a kormány előtt van a törvénymódosítás, mert ehhez törvényt kell módosítani. Amennyiben igaz, akkor ezt még az idén elfogadja az országgyűlés, pont a határidő miatt. Minden esetre azon gondolkodnak, hogy két évvel kitolják a határidőt, másrészt ezek az iratok, amelyeket jegyző asszony is említett – de ennél több kell – együttesen mintegy 100.000,- forintba kerülnek, és az előkészítés során ingyenessé kívánják tenni. A kormány részéről az előterjesztő azzal egészítette ki, hogy a törvény úgy változna, hogy módosítják a határidőt és valamikor 2019. április-május környékén jön majd egy végrehajtási rendelet, s az fogja szabályozni pontosan, hogy mit kell benyújtani, illetve ezt a bizonyos ingyenességet. Az érdeklődő állampolgároknak azt lehet javasolni, hogy ezt ki kell várni. Amúgy is, ha valaki most kezd ehhez hozzá, akkor már nem tudja benyújtani a kérvényét.

Mach Péter: Közel félórát késett a testületi ülést megelőző egyeztetésről, mert a vasúti megállóban felismerte egy Dunaharasztiban élő lakos, aki a vasútállomás állapota miatt állította meg. Egyre több ember gyűlt ott össze, elmondták panaszaikat, hogy mi minden található a vasútállomáson. Majd útközben megállította két kisgyermekes szülő is, aki szintén a vasútállomás állapota miatt panaszkodott. Ők leginkább egy beszakadt csatornafedél miatt emeltek szót, amelyet egy falappal fedtek le. A lépcső mellett a csatornát évek óta teljesen kivágták, mivel elrohadt. Oda bárki beeshet, szemetes nincs, a vasútállomás mentén a csatornák folyamatosan dugig van szeméttel. Kéri, hogy hivatal írjon a MÁV-nak - hátha az segítene -, hogy tegye balesetmentessé azt a területet, mert az a falappal lefedett „lyuk” tényleg nagyon balesetveszélyes. Szabados Ákos polgármester és a képviselő-testület figyelmébe ajánlja, hogy akár még januárban is foglalkozzanak azzal a témával, amelyet Bús Balázs Óbuda-Békásmegyer fideszes polgármestere kezdeményez. Törvénymódosítást kezdeményez annak érdekében, hogy a jegyző rendelkezhessen az alkoholt is árusító dohányboltok esetében. Aki a Környezetvédelmi és Városfejlesztési Bizottság tagja, vagy figyelemmel kíséri az ügymenetet, az pontosan tudja, hogy bontásra ítéltek jó néhány olyan pavilont, ahol dohánybolt van, illetve nem adják bérbe azokat a helyiségeket, ahol dohányboltok üzemelnek. A mostani szabályok szerint semmit nem tud az önkormányzat tenni, hogy ne lehessen éjjel-nappal alkoholt vásárolni, és a dohánybolt előtt fogyasztani. A Topánka utcában a buszmegálló minden éjjel úgy néz ki, mint egy kocsma. Ez ügyben a jegyző asszony semmit nem tud tenni. Kéri Szabados Ákos polgármestert, hogy támogassa ezt a kezdeményezést, hogy ha a fővárosba is megérkezik a beadvány.

Marton Sándorné: A Vághíd utca 18-26. - az úgynevezett kolónia – előtt a szelektív hulladékgyűjtőkből kettő maradt ott. A környezetébe leteszik a szemetet, illetve minden mást. A lakók kérik, hogy az önkormányzat kezdeményezze ezeknek a szelektív gyűjtőknek a megszüntetését. Ebben az ügyben aláírásokat is gyűjtenek.

Csaszny Márton: Az „Aranykezű Mesterek” kitüntető címről szeretne tájékoztatót adni. Előzetesen, amikor erről a címről beszéltek, és beemelték a kitüntető címekre vonatkozó rendeletbe, aggódtak, hogy a 10 fő sok lesz, és ugyanaz a személy sokszor kap majd jelölést. Egyeztettek a kamarával a kitüntethetők létszámáról. A kerületben körülbelül 7000 vállalkozás működik, ebből több mint 3000 olyan egyéni vállalkozó van, akik gyakorlatilag kétkezi munkával mesterként dolgoznak. A társas vállalkozások egy része is olyan, hogy a tulajdonos aktívan részt vesz a munkában, szintén kitüntethető. Ez alapján el kell oszlatni azt az aggályt, hogy túlságosan sok ez a 10 fő a kétévenkénti kitüntetésre való felterjesztéshez. Személy szerint azon gondolkodik, hogy talán jó volna minden évben kiadni ezt a kitüntető címet.

Somodi Klára: Tájékoztatja a képviselő-testületet, hogy az Egészségügyi és Sportbizottság Fekete László sporttanácsnok által készített beszámolót egyhangúlag elfogadta.

Rostagni Attila: Tájékoztatja a képviselő-testületet, hogy a Jogi, Igazgatási és Közbiztonsági Bizottság 2018. december 3-ai ülésén megtárgyalta a Civil tanácsnok 2018. évben végzett tevékenységéről szóló beszámolót, amelyet elfogadott.

A Nagykőrösi út – Köteles utca és a lakótelepig húzódó területen fél éve nincs postás. A lakosság a csekkeket 8-as, 10-es kötegekben kapja meg, s amikor kibontják a borítékot, akkor derül ki, hogy soknak már a befizetési határideje is lejárt. Kéri a hivatal segítségét ebben az ügyben.

A vasút vonala, amely a Török Fl. utca és az Alsóhatár útnál található a pesterzsébeti, vagy soroksári terület?

Szabados Ákos: Részben.

Rostagni Attila: Azért kérdezi, mert oda most egy konténervárost épített a Szani-Gyroszos.

Szabados Ákos: Az a terület Soroksárhoz tartozik.

Rostagni Attila: Ez elég szégyen, hiszen azért küzdenek, hogy megszűnjenek az ilyen bódévárosok, és véleménye szerint ennél rondább nincs, mint ami most az említett területen található.

Juhász Lajosné: Több képviselőtársának említette már javaslatát, a helyi és közműfejlesztési támogatásokról szóló rendelet megalkotására vonatkozóan, amelyet kiosztós anyagként kapott meg a képviselő-testület. Tulajdonképpen kapcsolódik a lakáscélú támogatásokról szóló rendelethez, amelyet Szabados Ákos polgármester a mai napon visszavont. A Fidesz frakció szeretné, hogy a lakáscélú támogatásokról szóló rendelet helyett a helyi és közműfejlesztési támogatásokról alkotnának rendeletet. Ez egy felkérés a hivatal felé, hogy dolgozzák ki a támogatás bevezetésének a feltételeit, és formáit.

Nemes László: Dr. Vas Imrét nagyon tiszteli, mert nagyon alapos előterjesztési voltak. Annak idején, amikor az SZMSZ-ről beszéltek, akkor pont ezt hozta fel példaként, hogy a „Bizottságok beszámolói, tagcserék, kérdések, bejelentések, interpellációk” című napirendi pontnak pont az a hibája, hogy jelentkeznek tízen, egyvalaki javasol valamit, amihez még hárman hozzá szeretnének szólni, és közben a levezető elnök felteszi szavazásra a javalatot. Nem lehet tudni, hogy a többiek az adott témához akarnak szólni, vagy sem. Akkor azt javasolta, hogy ilyenkor önálló napirendi pontként érdemes megtárgyalni a benyújtott javaslatot, most is ezt teszi.

Szabados Ákos: Mi Nemes László alpolgármester ügyrendi javaslata?

Nemes László: Véleménye szerint Juhász Lajosné benyújtott javaslatának önálló napirendi pont keretében kellett volna elhangzania, mert akkor lehetne érdemi vitát folytatni róla. Miután a 3/2008. (II. 29.) számú önkormányzati rendelet a mai napon még hatályos, és ha nem lesz rendkívüli ülés, akkor ez így lesz még a jövő évig biztosan. Ezért a Fidesz frakció javaslatáról nincs értelme dönteni, hiszen össze kellene fésülni a jelenleg hatályos rendelettel. Javasolja, hogy Juhász Lajosné helyi és közműfejlesztési támogatásokkal kapcsolatosan benyújtott javaslatáról ma ne döntsön a testület.

Szabados Ákos: dr. Demjanovich Orsolya felkészül, hogy jogilag ez a dolog, hogy nézhet ki, szavazhatnak róla, avagy sem.

Komoróczy László: Javasolja Juhász Lajosné alpolgármester asszonynak, hogy adja át a javaslatait az illetékes osztályvezetőnek az új rendelet megalkotásához. Ez a rendelet nyilvánvalóan vissza fog jönni, mert tartalmilag helyes, hogy azokat a pontokat visszavonják, amit javasoltak, és a januári, vagy februári testületi ülésre ki lehet dolgozni ennek, illetve más javaslatok mentén a megfelelő rendeletet. Ehhez véleménye szerint nincs szükség testületi döntésre. Amennyiben Szabados Ákos polgármester mégis felteszi szavazásra, akkor helyben két perc frakciószünet elrendelését kéri.

Juhász Lajosné: Elfogadja, hogy hivatalosan átadja az illetékes osztályvezetőnek a javaslatokat, s abból készüljön előterjesztés. Természetesen a kidolgozandó rendelet alapja a Fidesz frakció javaslata.

dr. Demjanovich Orsolya: Juhász Lajosné alpolgármester javaslata pár perccel a testületi ülés előtt került kiosztásra. Mivel nem önálló előterjesztésként nyújtották be, ezért a „Bizottságok beszámolói, tagcserék, kérdések, bejelentések, interpellációk” című napirend keretében osztották ki. Időközben a 3/2008. (II. 29.) önkormányzati rendeletet Szabados Ákos polgármester visszavonta, így az a napirendről lekerült. Úgy gondolja, hogy Juhász Lajosné alpolgármester benyújtott javaslata nem rendeletalkotásra vonatkozik, csupán egy határozati javaslat arra vonatkozóan, hogy dolgozzon ki a hivatal, illetve gondolkozzanak azon, hogy milyen új rendeletet lehet majd alkotni? Így itt nincs jogi ütközés. Ettől függetlenül a határozat elfogadható, hiszen csak egy koncepció kidolgozásáról szól.

Szabados Ákos: Juhász Lajosné alpolgármester és Komoróczy László képviselő időközben megegyezett ebben a dologban.

dr. Demjanovich Orsolya: Megköszöni a maga és valamennyi kollégája nevében a képviselő-testület döntését egyrészt az illetményalap emelés vonatkozásában, másrészt a köztisztviselői munkaszüneti nap tekintetében. Megragadja az alkalmat, és előre is türelmet kér a képviselő-testülettől a többször emlegetett ASP csatlakozás kapcsán. A csatlakozás 2019. január 1-én elkezdődik, s az iratkezelő rendszer tekintetében már szeptember közepe óta dolgoznak ezzel a rendszerrel. A három hónapos tapasztalat alapján azt mondja, hogy nem lesz könnyű dolga a hivatalnak év elején, sőt inkább úgy fogalmaz, hogy az év első felében. A gazdálkodási és egyéb szakrendszerek gyakorlatilag azt jelentik, hogy minden program, nyilvántartás változik, és igazodni kell az újdonságokhoz. Amennyiben bármilyen adatkérés, információkérés akadozik, akkor előre is elnézést kér. Igyekeznek majd felülkerekedni a kezdeti problémákon, természetesen a lakosságot is tájékoztatják erről, és türelmet kérnek tőlük is az esetleges lassulásért.

Szabados Ákos: Jóságos a képviselő-testület a hivatal dolgozóival, ez nyilvánvaló. A jó szándékért nem hálát, hanem jó munkát vár el a jövő évben. Az eddigiekhez képest hatékonyabb együttműködést az osztályok között, és gyorsabb feladatvégrehajtást a kitűzött célok elérése érdekében. Azt kérik dr. Demjanovich Orsolya jegyzőtől, hogy tudatosítsa a dolgozókban, akik számára még azt is biztosították az elmúlt időszakban, hogy minél szebben öltözzenek fel. Ezt is majd meg kell említeni néhányuknak, mert még nem mindenkinek jutott rá ideje, hogy ezt bevésse.

Megállapítja, hogy további kérdés, hozzászólás nem hangzik el, a napirendi pontot lezárja. Megköszöni a részvételt az ülést bezárja.

*/Az ülés 1620-kor ért véget./*

K.m.f.

 **Szabados Ákos**  **dr. Demjanovich Orsolya**

 polgármester jegyző